Avis juridique important

|

31980H0823

80/823/ΕΟΚ: Σύσταση της Επιτροπής της 29ης Ιουλίου 1980 περί ορθολογικής χρησιμοποιήσεως της ενεργείας στις βιομηχανικές επιχειρήσεις

Επίσημη Εφημερίδα αριθ. L 239 της 12/09/1980 σ. 0026 - 0037 Ελληνική ειδική έκδοση: Κεφάλαιο 12 τόμος 2 σ. 0056  Ισπανική ειδική έκδοση: Κεφάλαιο 12 τόμος 4 σ. 0008  Πορτογαλική ειδική έκδοση : Κεφάλαιο 12 τόμος 4 σ. 0008

ΣΥΣΤΑΣΗ ΤΗΣ ΕΠΙΤΡΟΠΗΣ της 29ης Ιουλίου 1980 περί ορθολογικής χρησιμοποιήσεως της ενεργείας στις βιομηχανικές επιχειρήσειςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι με την απόφαση της 17ης Δεκεμβρίου 1974 το Συμβούλιο κατήρτισε ένα πρόγραμμα κοινοτικής δράσεως στον τομέα της ορθολογικής χρησιμοποιήσεως της ενεργείας(1) και ότι περαιτέρω η Επιτροπή, στις ανακοινώσεις της προς το Συμβούλιο της 24ης Δεκεμβρίου  1977(2) και της 15ης Ιουνίου 1979(3) κατήρτισε κοινοτικά προγράμματα δράσεως στον εν λόγω τομέα- ότι το Συμβούλιο επανεπιβεβαίωσε στις 12 και στις 13 Μαρτίου 1979 τους στόχους της ορθολογικής χρησιμοποιήσεως της ενεργείας για το 1985 και διεύρυνε το πεδίο εφαρμογής τους- ότι το Συμβούλιο με το ψήφισμά του της 9ης Ιουνίου 1980(4) περί των νέων στόχων κοινοτικής δράσεως στον τομέα της εξοικονομήσεως ενεργείας καλεί τα Κράτη μέλη να λάβουν μέτρα εξοικονομήσεως ενεργείας σε όλους τους τομείς συμπεριλαμβανομένου και του  βιομηχανικού τομέα- ότι το εν λόγω πρόγραμμα αφορά κατά μέγα μέρος το βιομηχανικό τομέα που δύναται, χωρίς να αθετήσει τους δικούς του οικονομικούς στόχους, να συμβάλλει αισθητά στην καλύτερη χρησιμοποίηση της ενεργείας- ότι η ορθολογική χρησιμοποίηση της ενεργείας στο βιομηχανικό τομέα αντιμετωπίζει μερικές φορές εμπόδια που είναι δύσκολο να υπερνικηθούν χωρίς εξωτερική βοήθεια, χωρίς αντίστοιχη εκμετάλλευση των δυνατοτήτων της ανταλλαγής πληροφοριών και χωρίς τη  διάδοση των γνώσεων, ιδίως στο βαθμό που αυτή είναι δυνατή σε κοινοτικό επίπεδο- ότι οι δυσκολίες αυτές παρουσιάζονται κυρίως στις επιχειρήσεις μικρού μεγέθους ή στις επιχειρήσεις στις οποίες η ενέργεια αποτελεί δευτερεύοντα συντελεστή του κόστους παραγωγής, παρ' όλο που η συνολική κατανάλωση ενεργείας των επιχειρήσεων της  κατηγορίας αυτής αντιπροσωπεύει ένα πολύ σημαντικό μέρος της ολικής καταναλώσεως ενεργείας στο βιομηχανικό τομέα- ότι για την πραγματοποίηση των κοινοτικών στόχων εξοικονομήσεως ενεργείας είναι αναγκαίο να διαπιστωθούν οι δυνατότητες εξοικονομήσεως ενεργείας στις μικρές και τις μεσαίες επιχειρήσεις με τη βοήθεια δημοσίων μέτρων σε συνδυασμό ενδεχομένως με την  ιδιωτική πρωτοβουλία- ότι ο αριθμός και η διασπορά των μικρών και μεσαίων επιχειρήσεων καθώς και η σχετική τους απομόνωση, όσον αφορά τα κέντρα ερευνών, παροχής πληροφοριών, συμβουλών ή βοηθείας, δικαιολογούν τη χρησιμοποίηση των κατάλληλων μέσων για τη διεξαγωγή, στις  επιχειρήσεις που το ζητούν, των ελέγχων και των αναλύσεων που αφορούν την ενεργειακή τους κατανάλωση- ότι ένα από τα καταλληλότερα μέσα είναι ένα σύστημα οχημάτων με ειδικευμένα πληρώματα και εφοδιασμένα με όργανα μετρήσεως και ηλεκτρονικούς υπολογιστές (οχήματα ενεργειακού προγραμματισμού)- ότι η χρησιμοποίηση ενός τέτοιου συστήματος επιτρέπει κατά κύριο λόγο την ακριβή διαπίστωση ενός σημαντικού μέρους των δυνατοτήτων εξοικονομήσεως ενεργείας και ότι η συγκέντρωση αυτή των δεδομένων δύναται να χρησιμοποιηθεί από τους υπευθύνους επί  θεμάτων ενεργείας ως γνώμονας για τον καθορισμό της πολιτικής τους με σκοπό την ορθολογική χρησιμοποίηση της ενεργείας- ότι η καλή λειτουργία αυτού του συστήματος απαιτεί την ενσωμάτωσή του σε μία κοινοτική υπηρεσία πληροφοριών και επεξεργασίας δεδομένων, κατά τρόπο που θα εξασφάλιζε τη διάδοση των πληροφοριών και την αποτελεσματική ανταλλαγή των δεδομένων σχετικά με  θέματα ενεργείας μεταξύ των Κρατών μελών, ενώ συγχρόνως θα εγγυόταν την πλήρη ανωνυμία τους- ότι η βοήθεια που παρέχεται με σκοπό την ορθολογική χρησιμοποίηση της ενεργείας στις ήδη υπάρχουσες βιομηχανίες σε ορισμένα Κράτη μέλη, ιδίως εκ μέρους των συμβουλευτικών εταιρειών, θα βελτιωνόταν με την εφαρμογή αυτού του συστήματος- ότι το καθήκον της συγκεντρώσεως και της επεξεργασίας των δεδομένων σε κοινοτικό επίπεδο δύναται να ανατεθεί στο Κοινοτικό Κέντρο Ερευνών- ότι, για τη δημιουργία αυτού του συστήματος, είναι δυνατόν να αξιοποιηθεί η πρόταση του Καναδά, που προτίθεται να θέσει στη διάθεση της Κοινότητος την πείρα του επί του θέματος, κατ' εφαρμογήν της συμφωνίας-πλαισίου περί εμπορικής και οικονομικής  συνεργασίας μεταξύ των Ευρωπαϊκών Κοινοτήτων και του Καναδά- ότι τα εθνικά συστήματα πρέπει να ανταποκρίνονται σε ορισμένες κοινές προδιαγραφές που μεταξύ άλλων έχουν ως σκοπό την εξασφάλιση της δυνατότητος χρησιμοποιήσεως του διαθέσιμου software στο πλαίσιο του καναδικού προγράμματος οχημάτων ενεργειακού  προγραμματισμού.  ότι τα Κράτη μέλη και η βιομηχανία έδειξαν ενδιαφέρον γι' αυτήν την πρωτοβουλία- ότι για την πραγματοποίηση των στόχων αυτού του κοινοτικού προγράμματος είναι αναγκαία η σύναψη συμβάσεως μεταξύ της Επιτροπής και των ενδιαφερομένων που θα καθορίζει τις αντίστοιχες υποχρεώσεις που συνεπάγεται η συμμετοχή στο πρόγραμμα- ότι η συμμετοχή  πρέπει να επιφυλάσσεται για τους μη κερδοσκοπικούς οργανισμούς και για τα φυσικά ή νομικά πρόσωπα που στα πλαίσια αυτής της δράσεως δεν έχουν άλλους στόχους από την προώθηση της ορθολογικής χρησιμοποιήσεως της ενεργείας, όπως π.χ. την πώληση των  προϊόντων ή την παροχή υπηρεσιών που θα ήταν δυνατόν να θέσουν υπό αμφισβήτηση την αντικειμενικότητα των παρεχομένων συμβουλών,  ΣΥΝΙΣΤΑ ΣΤΑ ΚΡΑΤΗ ΜΕΛΗ:  1. να προωθήσουν στα πλαίσια των προγραμμάτων τους για την ορθολογική χρησιμοποίηση της ενεργείας την ίδρυση υπηρεσιών παροχής συμβουλών και τεχνικής βοήθειας, ιδίως για τις μικρές και τις μεσαίες επιχειρήσεις, βάσει του συστήματος των "οχημάτων  ενεργειακού προγραμματισμού" που περιγράφεται στο παράρτημα I- 2. να προωθήσουν λύσεις δυνάμενες να ενσωματωθούν στο κοινοτικό σύστημα παροχής πληροφοριών και επεξεργασίας δεδομένων που έχει ιδρυθεί στο Κοινοτικό Κέντρο Ερευνών στην Ίσπρα(5) και να υποδείξει στους ενδιαφερομένους να υιοθετήσουν τις κοινές  προδιαγραφές που περιγράφονται στο παράρτημα II προκειμένου να διευκολυνθεί η εν λόγω ενσωμάτωση- 3. να καλέσουν τους ενδιαφερομένους να απευθυνθούν στην Επιτροπή(6) προκειμένου να συνάψουν συμφωνία, υπόδειγμα της οποίας παρατίθεται στο παράρτημα III.  Έγινε στις Βρυξέλλες, στις 29 Ιουλίου 1980.  Για την Επιτροπή Etienne DAVIGNON Μέλος της Επιτροπής  (1) ΕΕ αριθ. Α 153 της 9. 7. 1975, σ. 5.  (2) Έγγραφο Επιτροπής (77) 39 τελικό.  (3) Έγγραφο Επιτροπής (79) 312 τελικό και έγγραφο Επιτροπής (79) 313 τελικό.  (4) ΕΕ αριθ. Α 149 της 18. 6. 1980, σ. 3.  (5) European Data System for Energy Savings, Centre commun de recherche (Κοινό Κέντρο Ερεύνης) - Etablissement d'Ispra I-21020 Ispra (Varese).  (6) Direction Generale du marche interieur et des affaires industrielles, rue de la Loi 200, B-1049, Bruxelles.      ΠΑΡΑΡΤΗΜΑ I   ΚΟΙΝΟΤΙΚΟ ΠΡΟΓΡΑΜΜΑ "ΟΧΗΜΑΤΩΝ ΕΝΕΡΓΕΙΑΚΟΥ ΠΡΟΓΡΑΜΜΑΤΙΣΜΟΥ" ΠΡΟΓΡΑΜΜΑ ΠΑΡΟΧΗΣ ΣΥΜΒΟΥΛΩΝ ΚΑΙ ΤΕΧΝΙΚΗΣ ΒΟΗΘΕΙΑΣ ΣΤΟΝ ΤΟΜΕΑ ΤΗΣ ΟΡΘΟΛΟΓΙΚΗΣ ΧΡΗΣΙΜΟΠΟΙΗΣΕΩΣ ΤΗΣ ΕΝΕΡΓΕΙΑΣ  1. Εισαγωγή Σκοπός του προγράμματος αυτού είναι η ενίσχυση των υφισταμένων κοινοτικών υπηρεσιών παροχής συμβουλών και τεχνικής βοηθείας στον τομέα της ορθολογικής χρησιμοποιήσεως της ενεργείας.  Βασικός προορισμός είναι να βοηθηθούν οι μικρές και οι μεσαίες βιομηχανικές επιχειρήσεις στην εξοικονόμηση ενεργείας. Αντίθετα από τις μεγάλες επιχειρήσεις, οι μικρές και οι μεσαίες επιχειρήσεις συνήθως δεν διαθέτουν τις γνώσεις και τα κατάλληλα τεχνικά  μέσα προκειμένου να διαπιστώσουν τις δυνατότητες εξοικονομήσεως ενεργείας στα εργοστάσια ή τα εργαστήριά τους, ώστε να λάβουν μέτρα εξοικονομήσεως.  Το σύστημα των "οχημάτων ενεργειακού προγραμματισμού" έχει αποδειχθεί κατάλληλο μέσο για την παροχή αυτού του είδους της βοήθειας και το Καναδικό Υπουργείο Ενεργείας, Ορυχείων και Φυσικών Πόρων χρησιμοποιεί από το 1977 με επιτυχία ένα παρόμοιο σύστημα  στα πλαίσια του προγράμματος "National Energy Bus Program".  Το κοινοτικό πρόγραμμα βασίζεται στις ίδιες αρχές με το εν λόγω σύστημα οχημάτων ενεργειακού προγραμματισμού, το οποίο περιλαμβάνει έναν αριθμό περιοδευόντων οχημάτων και ένα όργανο υπεύθυνο για τη λειτουργία τους.  Το βασικό χαρακτηριστικό του κοινοτικού προγράμματος είναι η δημιουργία εθνικών συστημάτων οχημάτων ενεργειακού προγραμματισμού στα Κράτη μέλη από τους συμμετέχοντες στο πρόγραμμα, καθώς και η αμοιβαία ανταλλαγή μεταξύ αυτών των γνώσεων και της πείρας  που αποκτάται από τη λειτουργία των συστημάτων αυτών.  Προκειμένου να διευκολυνθεί αυτή η ανταλλαγή, ιδρύθηκε στο Κοινοτικό Κέντρο Ερευνών στην Ίσπρα (CCR - Ispra) μία κοινοτική υπηρεσία πληροφοριών και επεξεργασίας δεδομένων (στο εξής καλούμενη "κεντρική υπηρεσία").  2. Οχήματα ενεργειακού προγραμματισμού Τα οχήματα ενεργειακού προγραμματισμού είναι κατασκευασμένα σύμφωνα με το καναδικό πρότυπο και χρησιμοποιούνται για κατάρτιση, στον τόπο των επιχειρήσεων, ενεργειακών ισολογισμών που επιτρέπουν την παροχή πρακτικών συμβουλών για την ορθολογική  χρησιμοποίηση της ενεργείας στις επιχειρήσεις αυτές. Τα οχήματα αυτά είναι εφοδιασμένα με έναν ηλεκτρονικό υπολογιστή, με όργανα μετρήσεως και με συσκευές video. Το πλήρωμα κάθε οχήματος αποτελείται από ένα μηχανικό και ένα τεχνικό. Κατά τη διάρκεια της  επισκέψεως, που διαρκεί τουλάχιστον μία ημέρα, ο ηλεκτρονικός υπολογιστής αναλύει την ενεργειακή κατανάλωση της επιχειρήσεως και διαπιστώνει τις δυνατότητες εξοικονομήσεως ενεργείας.  Η παροχή συμβουλών συνίσταται στα εξής:  - κατάρτιση με τη βοήθεια του ηλεκτρονικού υπολογιστή ενός ενεργειακού ισολογισμού, βάσει των δεδομένων που έχει προηγουμένως δώσει ο πελάτης και τα οποία έχουν συμπληρωθεί από τα δεδομένα που μετρήθηκαν επί τόπου από το πλήρωμα του οχήματος- - την παρουσίαση των αποτελεσμάτων του ενεργειακού ισολογισμού στους υπευθύνους της επιχειρήσεως με τη βοήθεια του video και με τυπωμένα αντίγραφα- - την επίδειξη με τη βοήθεια προτύπων και οπτικοακουστικών μέσων των δυνατοτήτων ορθολογικής χρησιμοποιήσεως της ενεργείας- - τη συζήτηση με τους υπευθύνους της επιχειρήσεως για το είδος και την τάξη μεγέθους των δυνατοτήτων εξοικονομήσεως ενεργείας και την παροχή συμβουλών σχετικά με τα μέτρα που πρέπει να ληφθούν από τον πελάτη- - τη σύνταξη αναφοράς σχετικά με τα αποτελέσματα της επισκέψεως, η οποία αργότερα αποστέλλεται στην επιχείρηση.  Τα μέτρα για την εξοικονόμηση ενεργείας που συνιστώνται στην επιχείρηση είναι γενικά προτάσεις απλών τεχνικών λύσεων, που δύνανται να εφαρμοσθούν αμέσως και που δεν απαιτούν καμία επένδυση ή που δεν απαιτούν μεγάλες επενδύσεις.  Στην περίπτωση περισσότερο συνθέτων τεχνικών προβλημάτων συνιστάται στην επιχείρηση να απευθυνθεί σε ένα ειδικό γραφείο μηχανικών-συμβούλων. Τα οχήματα ενεργειακού προγραμματισμού δεν πρέπει συνεπώς σε καμία περίπτωση να θεωρηθούν ότι ανταγωνίζονται  τους ιδιωτικούς μηχανικούς-συμβούλους, αλλά ότι αντιθέτως εκτελούν τις προκαταρκτικές εργασίες.  3. Συνεργασία μεταξύ της Ευρωπαϊκής Οικονομικής Κοινότητος και του Καναδά Για την εφαρμογή του συστήματος των οχημάτων ενεργειακού προγραμματισμού στην Κοινότητα πρέπει να χρησιμοποιηθεί η πείρα του Καναδά.  Ένα υπόμνημα συμφωνίας αναφερόμενο στην συνεργασία μεταξύ της Κοινότητος και του Καναδά σχετικά με τα οχήματα ενεργειακού προγραμματισμού υπεγράφη στις 17 Δεκεμβρίου 1979. Ο απώτερος σκοπός της συνεργασίας αυτής είναι η αμοιβαία ανταλλαγή πληροφοριών  και στοιχείων, που έχουν αποκτηθεί από τα προγράμματα οχημάτων ενεργειακού προγραμματισμού, μεταξύ της Κοινότητος και του Καναδά.  Βάσει αυτού του υπομνήματος, ο Καναδάς προσφέρει τη βοήθειά του στο κοινοτικό πρόγραμμα οχημάτων ενεργειακού προγραμματισμού κατά τον ακόλουθο τρόπο:  - με την παροχή του know-how όσον αφορά το σύστημα οχημάτων ενεργειακού προγραμματισμού, συμπεριλαμβανομένου και του software,  - με την εκπαίδευση των πρώτων πληρωμάτων των ευρωπαϊκών οχημάτων,  - με την αποστολή στην Ευρώπη για περίοδο δύο μηνών ενός οχήματος ενεργειακού προγραμματισμού για επισκέψεις και επιδείξεις σε όλα τα ενδιαφερόμενα Κράτη μέλη.  4. Εθνικά συστήματα οχημάτων ενεργειακού προγραμματισμού Στα Κράτη μέλη, οι συμμετέχοντες στο κοινοτικό πρόγραμμα δημιουργούν το δικό τους σύστημα οχημάτων ενεργειακού προγραμματισμού. Το σύστημα αυτό περιλαμβάνει έναν αριθμό οχημάτων ενεργειακού προγραμματισμού και από έναν οργανισμό που ευθύνεται για τη  λειτουργία τους.  Οι συμμετέχοντες εφαρμόζουν τα δικά τους συστήματα οχημάτων ενεργειακού προγραμματισμού με πλήρη ανεξαρτησία και όπως αυτοί νομίζουν καλύτερα. Ωστόσο, προκειμένου να είναι δυνατή η χρησιμοποίηση κοινού software και η αμοιβαία ανταλλαγή software, οι  ηλεκτρονικοί υπολογιστές των οχημάτων καθώς και οι περιφερειακές τους μονάδες πρέπει να ανταποκρίνονται στις εθνικές προδιαγραφές που περιγράφονται στο παράρτημα II.  Οι συμμετέχοντες διαβιβάζουν ανωνύμως όπως ορίζεται στο παράρτημα II, στην κεντρική υπηρεσία στην Ispra τις πληροφορίες και τα δεδομένα που συγκεντρώνουν από τη λειτουργία του δικού τους συστήματος οχημάτων ενεργειακού προγραμματισμού.  Η κεντρική υπηρεσία επεξεργάζεται τις πληροφορίες και τα δεδομένα και θέτει τα αποτελέσματα στη διάθεση των συμμετεχόντων.  Προκειμένου να διευκολυνθούν οι ανταλλαγές software προβλέπεται η χρησιμοποίηση στα οχήματα ενεργειακού προγραμματισμού μιας ενιαίας γλώσσας προγραμματισμού (BASIC).  Το αρχικό software των ηλεκτρονικών υπολογιστών των οχημάτων ενεργειακού προγραμματισμού τίθεται στη διάθεση των συμμετεχόντων από την Επιτροπή των Ευρωπαϊκών Κοινοτήτων. Το software αυτό απoτελείται από έναν αριθμό προγραμμάτων που έχουν καταρτισθεί  από το Καναδικό Υπουργείο Ενεργείας, Ορυχείων και Φυσικών Πόρων (EMR). Το software που παράγεται μεταγενέστερα από τους συμμετέχοντες καθώς και από την κεντρική υπηρεσία θα ανταλλάσεται ελεύθερα μεταξύ τους.  Παρ' όλο που για την εκπαίδευση των πληρωμάτων των οχημάτων υπεύθυνοι είναι οι συμμετέχοντες, ο Καναδάς προσφέρεται να εκπαιδεύσει δωρεάν τα πρώτα ευρωπαϊκά πληρώματα. Με τη βοήθεια των πληρωμάτων αυτών, θα καταστεί δυνατή αργότερα η εκπαίδευση και  άλλων πληρωμάτων. Η εκπαίδευση αυτή είναι δυνατόν να βασίζεται σε ένα κοινό πρόγραμμα.  Η επιμόρφωση και η συνεχής εκπαίδευση των πληρωμάτων, καθώς και η ανταλλαγή των εμπειριών δύναται να πραγματοποιηθεί, σε κοινοτικό επίπεδο, με τη βοήθεια σεμιναρίων, συμποσίων, περιοδικών και φυλλαδίων.  5. Κεντρική υπηρεσία πληροφοριών και επεξεργασίας δεδομένων Σκοπός της υπηρεσίας που εγκαταστάθηκε στο Κοινό Κέντρο Ερευνών (CCR - Ispra) είναι η εξασφάλιση της ανταλλαγής πληροφοριών και δεδομένων, σχετικών με την ενέργεια, μεταξύ των συστημάτων οχημάτων ενεργειακού προγραμματισμού στα Κράτη μέλη και των λοιπών  εταίρων που συνεργάζονται σ' αυτόν τον τομέα, ιδίως του Καναδικού Υπουργείου Ενεργείας, Ορυχείων και Φυσικών Πόρων.  Για την εκπλήρωση του σκοπού αυτού, η κεντρική υπηρεσία πρέπει:  - να διατηρεί μία κοινή τράπεζα δεδομένων, που να περιλαμβάνει τις ακόλουθες πληροφορίες:  α) την περιληπτική περιγραφή των καταναλωτών ενεργείας,  β) τα δεδομένα που αφορούν την ενεργειακή τους κατανάλωση,  γ) τις δυνατότητες εξοικονομήσεως ενεργείας,  δ) τις πραγματικές εξοικονομήσεις ενεργείας.  Οι πληροφορίες αυτές θα συγκεντρώνονται υπό μορφή αναφορών ή μελετών (case studies) που υποδεικνύουν τους τρόπους με τους οποίους δύνανται να πραγματοποιηθούν οι εξοικονομήσεις ενεργείας:  - με τη χρησιμοποίηση των δεδομένων που έχουν δοθεί στην τράπεζα δεδομένων για την κατάρτιση στατιστικών(1), που θα τίθενται στη διάθεση όλων των εταίρων του κοινοτικού προγράμματος οχημάτων ενεργειακού προγραμματισμού.  - με την κατάρτιση, για τον τομέα εξοικονομήσεως ενεργείας, μιας βιβλιοθήκης προγραμμάτων, που θα περιέχει κυρίως τα προγράμματα και την τεκμηρίωση των προγραμμάτων που παρέχονται από τα συστήματα οχημάτων ενεργειακού προγραμματισμού,  - με τη συμμετοχή στις εργασίες προσαρμογής του καναδικού software στις ευρωπαϊκές συνθήκες,  - με τη συμμετοχή στις εργασίες αναπτύξεως και βελτιώσεως του software που προορίζεται για τους υπολογιστές των οχημάτων ενεργειακού προγραμματισμού,  - με την οργάνωση σεμιναρίων σχετικών με τα θέματα που αφορούν τα οχήματα ενεργειακού προγραμματισμού.  6. Έναρξη και διάρκεια του προγράμματος Η πρώτη φάση του προγράμματος έχει σκοπό τη δημιουργία των οργανωτικών και τεχνικών προϋποθέσεων για τη λειτουργία των οχημάτων ενεργειακού προγραμματισμού καθώς και την ανταλλαγή πληροφοριών και δεδομένων. Αυτό συνεπάγεται τη δημιουργία εθνικών  συστημάτων οχημάτων ενεργειακού προγραμματισμού και της κεντρικής υπηρεσίας στην Ίσπρα, την εκπαίδευση των πληρωμάτων και την προσαρμογή του καναδικού software στις ευρωπαϊκές συνθήκες.  Μετά από αυτό το προκαταρκτικό στάδιο, αρχίζει η εφαρμογή του κυρίου μέρους του προγράμματος οχημάτων ενεργειακού προγραμματισμού, όταν τα εν λόγω οχήματα έχουν τεθεί σε λειτουργία σε δύο τουλάχιστον Κράτη μέλη.  Η αξιολόγηση της αποδοτικότητας και των αποτελεσμάτων της συνεργασίας σε κοινοτικό επίπεδο θα πραγματοποιηθεί από την ομάδα εργασίας "Ορθολογική χρησιμοποίηση της Ενεργείας - Βιομηχανία", μετά από περίοδο εφαρμογής τριών ετών. Βάσει αυτής της  αξιολογήσεως, η ομάδα θα διατυπώσει γνώμη ώστε να δυνηθούν οι συμμετέχοντες να αποφασίσουν την συνέχιση και/ή την ενδεχόμενη τροποποίηση του προγράμματος.    (1) Ειδική κατανάλωση ενεργείας, δυνατότητες εξοικονομήσεως, μέση εξοικονόμηση κατά βιομηχανικό τομέα.       ΠΑΡΑΡΤΗΜΑ II   ΚΟΙΝΕΣ ΤΕΧΝΙΚΕΣ ΠΡΟΔΙΑΓΡΑΦΕΣ  Οι κατωτέρω προδιαγραφές περιλαμβάνουν τις ελάχιστες προϋποθέσεις για την εξασφάλιση της καλής λειτουργίας της ανταλλαγής πληροφοριών, δεδομένων και προγραμμάτων μεταξύ των συμμετεχόντων στο κοινοτικό πρόγραμμα οχημάτων  ενεργειακού προγραμματισμού καθώς και μεταξύ αυτών και των λοιπών εταίρων και ιδίως του Καναδά. Οι προδιαγραφές αυτές θα συμπληρωθούν και θα επεκταθούν κατά το μέτρο που τούτο απαιτείται από τη μεταγενέστερη ανάπτυξη των συστημάτων.  1. Software Προκειμένου να καταστεί δυνατή η ανταλλαγή software, που καταρτίζεται από τους συμμετέχοντες στο κοινοτικό πρόγραμμα οχημάτων ενεργειακού προγραμματισμού, πρέπει να χρησιμοποιείται μόνο μία γλώσσα προγραμματισμού. Το μοναδικό σύστημα προγραμμάτων που  είναι διαθέσιμο προς το παρόν είναι γραμμένο στη γλώσσα BASIC. Συνεπώς, προκειμένου να εξασφαλισθεί η συμβιβασιμότητα με το υπάρχον σύστημα, τα νέα προγράμματα πρέπει επίσης να γράφονται στη γλώσσα BASIC.  2. Hardware Τα δεδομένα και τα προγράμματα αποστέλλονται στην κεντρική υπηρεσία πληροφοριών και επεξεργασίας δεδομένων(1) σε μαγνητικές ταινίες. Για το λόγο αυτό οι υπολογιστές που χρησιμοποιούνται από τους συμμετέχοντες πρέπει να δύνανται να χρησιμοποιούν και να  παράγουν τέτοιου είδους ταινίες ή να δύνανται να συνδέονται με έναν υπολογιστή που έχει τη δυνατότητα αυτή (ο τύπος των ταινιών αναφέρεται στο σημείο 5).  Τελικά, προκειμένου να είναι δυνατή και η ανταλλαγή των προγραμμάτων, το hardware πρέπει να διαθέτει τις περιφερειακές μονάδες που απαιτούνται από το σύστημα του Καναδικού Υπουργείου Ενεργείας, Ορυχείων και Φυσικών πόρων(2).  3. Κοινή τράπεζα δεδομένων Στο Κοινό Κέντρο Ερευνών στην Ispra (CCR) έχει ιδρυθεί μία κοινή τράπεζα δεδομένων για την αποθήκευση των δεδομένων που δύνανται να χρησιμοποιηθούν για την παροχή πληροφοριών για την εξοικονόμιση ενεργείας στους διαφόρους βιομηχανικούς τομείς.  Τα δεδομένα αυτά, κάθε ομάδα των οποίων αναφέρεται σε μία και μόνη επίσκεψη, προβλέπεται να διαβιβάζονται από τους συμμετέχοντες στο Κοινό Κέντρο Ερευνών στην Ispra (CCR) σε μαγνητική ταινία. Για τη διαβίβαση ορισμένων πληροφοριών και δεδομένων  προβλέπεται να χρησιμοποιούνται οι κώδικες που περιγράφονται στον πίνακα I κατωτέρω. Στην αρχή, είναι δυνατόν να αποσταλεί μία περιορισμένη ποσότητα δεδομένων υπό μορφή χειρογράφων, αλλά αυτό συνεπάγεται μία σημαντική καθυστέρηση της τροφοδοτήσεως της  τράπεζας δεδομένων.  Κάθε ομάδα δεδομένων που προέρχεται από μία επίσκεψη πρέπει να περιέχει, κατά το μέτρο του δυνατού, τα ακόλουθα στοιχεία.  Γενικότητες Αριθμός επισκέψεως, χώρα, περιοχή, ημερομηνία επισκέψεως.  Έτος κατασκευής των κτιρίων, έτος ενάρξεως λειτουργίας των εγκαταστάσεων παραγωγής.  Τύπος επιχειρήσεως (NACE 1970/NIPRO 1976).  Βαθμο-ημέρες ανά μήνα, κατά το δωδεκάμηνο πριν από την επίσκεψη.  Επιφάνεια των κλιματιζομένων χώρων εμπορίας, παραγωγής και λοιπών (σε μ2).  Αριθμός των απασχολουμένων.  Ώρες εργασίας ανά εβδομάδα.  Εβδομάδες εργασίας ανά έτος.  Αριθμός ημερών χρησιμοποιήσεως της θερμάνσεως.  Μέση εσωτερική θερμοκρασία (σε βαθμούς C).  Ονομασία του προϊόντος (λιγότεροι από 16 χαρακτήρες), ετήσια παραγωγή, ετήσιος κύκλος εργασιών (στο εθνικό νόμισμα).  Πρώτες ύλες (λιγότεροι από 16 χαρακτήρες), αγοραζόμενη ποσότητα ανά έτος, ετήσιο κόστος των πρώτων υλών.  Ετήσια κατανάλωση ενεργείας Είδος ενεργείας, ετήσια κατανάλωση, ετήσιο κόστος, τομέας χρήσεως, κατανάλωση κάθε τομέα χρήσεως.  Απορρίμματα Είδος απορριμμάτων, θερμοκρασία (σε βαθμούς C), ποσότητα, ειδική θερμότητα ή θερμαντική ικανότητα.  Ετήσια εξοικονόμηση ενεργείας Τύπος της ενεργείας (κωδικός χαρακτηρισμός του ενεργειακού πόρου), μέθοδος εξοικονομήσεως ενεργείας (κωδικός χαρακτηρισμός εξοικονομήσεως ενεργείας), δυνατότητες εξοικονομήσεως ενεργείας, περίοδος αποσβέσεως των επενδύσεων (σε έτη), πραγματοποιηθείσες  εξοικονομήσεις, περιγραφή της μεθόδου εξοικονομήσεως ενεργείας.  Οι μονάδες που χρησιμοποιούνται, οι ανωτέρω πληροφορίες και δεδομένα πρέπει να αναφέρονται στην παράγραφο αυτή και στον κωδικό χαρακτηρισμό των ενεργειακών πηγών (πίνακας I).  Οι συμμετέχοντες που δεν διαθέτουν πρόγραμμα οχημάτων, αλλά που εφαρμόζουν υπό τη μία ή την άλλη μορφή ένα σχέδιο εξοικονομήσεως ενεργείας, πρέπει επίσης να παρέχουν αυτές τις πληροφορίες προκειμένου να γίνει δυνατή η ανταλλαγή τους μεταξύ αυτών και των  λοιπών συμμετεχόντων.  Οδηγίες για τη διαβίβαση των στοιχείων (μαγνητική ταινία) Πληροφορίες βάσεως:  Κάθε ταινία συνοδεύεται από ένα δελτίο που περιέχει τις ακόλουθες πληροφορίες:  Καταγωγή της ταινίας - χώρα και, κατά περίπτωση, περιοχή, αριθμός των φακέλων (δηλαδή αριθμός των ομάδων δεδομένων κατά επίσκεψη).  (Οδηγίες αποστολής: βλέπε σημεία 5 και 6).  4. Βιβλιοθήκη προγραμμάτων Για την καταχώρηση ενός προγράμματος στη βιβλιοθήκη προγραμμάτων Eurocopi του Κοινού Κέντρου Ερευνών απαιτείται η παροχή ορισμένων πληροφοριών και η συμμόρφωση προς ορισμένες απλές οδηγίες.  Πληροφορίες βάσεως Χαρακτηρισμός του προγράμματος.  Συντάκτης (ες) Μέρη του software Πρόγραμμα (μαγνητική ταινία, κάρτες ή listing).  Δεδομένα ελέγχου.  Πλήρες τυπωμένο output της compilation και των αποτελεσμάτων των δοκιμών.  Οδηγίες χρήσεως.  Περίληψη του προγράμματος υπό μορφή αναγνώσιμη από τον υπολογιστή (βλέπε πρόγραμμα Eurocopi short description form).  5. Οδηγίες αποστολής (3)() Αεροπορικώς.  Κανονική αποστολή.  Ειδική αποστολή.  6. Οδηγίες σχετικά με τις ταινίες α) Διαστάσεις (3)() 600 ft (3)() 1 200 ft β) Εγγραφές 9 7 γ) Πυκνότητα (bri) (3)() 1 600 556 800 δ) Ετικέτα χωρίς ετικέτα  ΠΙΝΑΚΑΣ I Κώδικες χρησιμοποιούμενοι στις τράπεζες δεδομένων  1. Κώδικας εξοικονομήσεως ενεργείας 1. Μόνωση κτιρίων 2. Βελτίωση της στεγανότητος 3. Εκμετάλλευση της ηλιακής ενεργείας 4. Μείωση του όγκου του εξαερισμού 5. Βελτίωση του εξοπλισμού HVAC (heating, ventilation, air-conditioning) 6. Περιορισμός της δημιουργίας στρωμάτων διαφορετικής θερμοκρασίας 7. Μείωση της καταναλώσεως ζεστού νερού μη βιομηχανικής χρήσεως 8. Μείωση της θερμοκρασίας 9. Βελτίωση της αποδοτικότητος των καυστήρων 10. Εγκαταστάσεις ανακτήσεως της θερμότητος 11. Βελτίωση του συντελεστή αποδοτικότητος λειτουργίας 12. Βελτίωση των σωληνώσεων και των δεξαμενών 13. Μείωση της καταναλώσεως ζεστού νερού βιομηχανικής χρήσεως 14. Βελτίωση των ψυκτικών εγκαταστάσεων 15. Μείωση των φωτιστικών αναγκών 16. Βελτίωση του συντελεστή ισχύος 17. Βελτίωση του συντελεστή εκμεταλλεύσεως 18. Βελτίωση του ηλεκτρικού εξοπλισμού 19. Μείωση των ωρών λειτουργίας 2. Κώδικας αποσβέσεως 1. Ως τρεις μήνες 2. Τρεις ως δώδεκα μήνες 3. Ένα ως δύο έτη 4. Πλέον των τριών ετών 3. Κώδικας ενεργειακών πόρων  "" ID="1">1. ελαφρό μαζούτ> ID="2">l> ID="3">45,4> ID="4">GJ/t"> ID="1">2. βαρύ μαζούτ> ID="2">t> ID="3">42,6> ID="4">GJ/t"> ID="1">3. φυσικό αέριο> ID="2">m3> ID="3">39,0> ID="4">GJ/1 000 m3"> ID="1">4. άνθρακας> ID="2">t> ID="3">33,0>  ID="4">GJ/t"> ID="1">5. ατμός> ID="2">kg"> ID="1">6. προπάνιο> ID="2">m3> ID="3">96,0> ID="4">GJ/1 000 m3"> ID="1">7. ηλεκτρισμός> ID="2">kwh> ID="3">3,6> ID="4">GJ/1 000 kWh (1)()"> ID="1">8. νερό> ID="2">m3> ID="3">4,18 ΔΤ> ID="4">GJ/1 000  m3(2)()"> ID="1">9. λιγνίτης/ξύλο> ID="2">t> ID="3">18,0> ID="4">GJ/t"> ID="1">10. Λύματα> ID="2">l"> ID="1">11. Θερμά αέρια απόβλητα> ID="2">m3"> ID="1" ACCV="3.1.2">12.> ID="2" ASSV="3">κατ' επιλογήν"> ID="1">13."> ID="1">14.""> 4. Κώδικας χωρών 1. Γαλλία 2. Βέλγιο 3. Κάτω Χώρες 4. Γερμανία (ΟΔΓ) 5. Ιταλία 6. Ηνωμένο Βασίλειο 7. Ιρλανδία 8. Δανία 9. Λουξεμβούργο 31. Καναδάς 5. Κώδικας περιφερειών (παρέχεται από τα Κράτη μέλη) 6. Κώδικες ταξινομήσεως βιομηχανικών δραστηριοτήτων Γενική ταξινόμηση των βιομηχανικών δραστηριοτήτων στην Ευρωπαϊκή Κοινότητα, NACE 1970 Common Nomenclature of Industrial Products, NIPRO 1976.    (1) European Data System for Energy Savings, Joint Research Centre, Ispra Establishment, I-21020 Ispra (Varese).  (2) EMR: ministere de l'energie, des mines et des resources.  (3)() Κατά προτίμηση.  (1)()Συντελεστής μετατροπής     ΠΑΡΑΡΤΗΜΑ III   ΣΥΜΒΑΣΗ  Η Επιτροπή των Ευρωπαϊκών Κοινοτήτων, στο εξής καλούμενη "Επιτροπή", αντιπροσωπευόμενη, για την υπογραφή αυτής της συμβάσεως, από τον κύριο.....(όνομα) .....(θέση) αφ' ενός,  και .....(εμπορική επωνυμία) με έδρα.....  στο εξής καλούμενη "ο συμβαλλόμενος",  αντιπροσωπευόμενη από τον κύριο....(όνομα) .....(θέση) δυνάμει.....  αφ' ετέρου,  συμφώνησαν τα ακόλουθα:   Άρθρο 1  Αντικείμενο Αντικείμενο της παρούσας συμβάσεως είναι η καθιέρωση της συνεργασίας μεταξύ των συμβαλλομένων μερών και όσων έχουν υπογράψει παρόμοιες συμβάσεις, στο εξής καλουμένων "οι συμμετέχοντες", στα πλαίσια του κοινοτικού προγράμματος οχημάτων ενεργειακού  προγραμματισμού, που περιγράφεται στο παράρτημα I της συστάσεως της Επιτροπής της 29ης Ιουλίου 1980.  Το πρόγραμμα περιλαμβάνει τη συνεργασία με τον Καναδά(1) σύμφωνα με το υπόμνημα που υπεγράφη από την Επιτροπή και την Κυβέρνηση του Καναδά στις 17 Δεκεμβρίου 1979 (καθώς και της σχετικής ανταλλαγής επιστολών...)  Άρθρο 2  Υποχρεώσεις της Επιτροπής Η Επιτροπή:  1. α) θέτει στη διάθεση του συμβαλλομένου το αρχικό software που αποτελείται από μία σειρά προγραμμάτων που έχουν καταρτισθεί από το Υπουργείο Ενεργείας, Ορυχείων και Φυσικών Πόρων του Καναδά και προορίζονται να χρησιμοποιηθούν στα συστήματα οχημάτων  ενεργειακού προγραμματισμού- β) εξασφαλίζει, αποστέλλοντας στο συμβαλλόμενο περιλήψεις των προγραμμάτων, την ενημέρωσή του σχετικά με τα προγράμματα που καταρτίζονται ή που χρησιμοποιούνται στα συστήματα οχημάτων ενεργειακού προγραμματισμού από την Επιτροπή, τους συμμετέχοντες και  τον Καναδά (στο εξής καλούμενα προγράμματα)- γ) διαβιβάζει, κατόπιν αιτήσεως του συμβαλλομένου, τα προγράμματα που δύναται να διαθέτει ελεύθερα- δ) προσφέρεται να βοηθήσει τον συμβαλλόμενο να αποκτήσει το δικαίωμα χρήσεως των προγραμμάτων που δεν δύναται να διαθέτει ελεύθερα- ε) αναλαμβάνει την υποχρέωση να μη διαβιβάσει τα προγράμματα που έχουν τεθεί στη διάθεσή της από τον συμβαλλόμενο σε τρίτους, εκτός των συμμετεχόντων και του Καναδά, χωρίς προηγούμενη συμφωνία του συμβαλλομένου- 2. α) διαβιβάζει σε κανονικά χρονικά διαστήματα στον συμβαλλόμενο τα αποτελέσματα των αναλύσεων, που διεξήγαγε βάσει των δεδομένων που συγκεντρώθηκαν από τους συμμετέχοντες, συμπεριλαμβανομένου και του συμβαλλομένου και από τον Καναδά, στα πλαίσια της  λειτουργίας των συστημάτων οχημάτων ενεργειακού προγραμματισμού- τα αποτελέσματα αυτά περιλαμβάνουν ιδίως:  - τα στατιστικά δεδομένα σχετικά με την κατανάλωση ενεργείας και της δυνατότητες εξοικονομήσεως ενεργείας που αφορούν τους διαφόρους βιομηχανικούς τομείς και τις μεθόδους παραγωγής,  - τις πληροφορίες σχετικά με τα μέσα εξοικονομήσεως ενεργείας στους διαφόρους βιομηχανικούς τομείς και τις μεθόδους παραγωγής- β) αναλαμβάνει την υποχρέωση να μην κοινοποιήσει προς τρίτους τις πληροφορίες και τα δεδομένα που διαβιβάζονται σε αυτή από τον συμβαλλόμενο επωνύμως ή χαρακτηρίζονται απ' αυτόν ως εμπιστευτικά- γ) παρέχει στους συμμετέχοντες και τον Καναδά, ελεύθερη πρόσβαση στην κοινή τράπεζα δεδομένων που περιλαμβάνει αποκλειστικά πληροφορίες και δεδομένα ανώνυμα, μη εμπιστευτικά ή όσα απέκτησαν αυτόν το χαρακτηρισμό μετά το στάδιο της επεξεργασίας.   Άρθρο 3  Υποχρεώσεις του Συμβαλλομένου Ο συμβαλλόμενος:  1. α) παραχωρεί δωρεάν στην Επιτροπή τα προγράμματα που δύναται να διαθέτει ελεύθερα- β) διαβιβάζει στην Επιτροπή περιλήψεις των προγραμμάτων που δεν δύναται να διαθέτει ελεύθερα-γ) αναλαμβάνει την υποχρέωση να μην χρησιμοποιήσει τα προγράμματα που τίθενται στην διάθεσή του από την Επιτροπή για άλλους σκοπούς, εκτός από την εξοικονόμηση ενεργείας- δ) αναλαμβάνει την υποχρέωση να μην απαιτεί, όσον αφορά τα προγράμματα που τίθενται στη διάθεσή του από την Επιτροπή, οικονομικά ή άλλα ανταλλάγματα από όσους ωφελούνται από τη βοήθεια που τους παρέχει σε θέματα εξοικονομήσεως ενεργείας- ε) αναλαμβάνει την υποχρέωση να μην κοινοποιεί σε τρίτους τα προγράμματα που τίθενται στη διάθεσή του από την Επιτροπή, χωρίς προηγουμένη έγκριση της Επιτροπής- 2. α) διαβιβάζει σε κανονικά χρονικά διαστήματα στην Επιτροπή τις ανώνυμες πληροφορίες και τα δεδομένα που συγκεντρώνονται από τη λειτουργία του δικού του συστήματος οχημάτων ενεργειακού προγραμματισμού, σύμφωνα με το παράρτημα II της συστάσεως της  Επιτροπής της 25ης Ιουλίου 1980- β) συμφωνεί να επεξεργάζεται η Επιτροπή αυτές τις πληροφορίες και τα δεδομένα και να αποθηκεύονται τα αποτελέσματα αυτής της επεξεργασίας στην τράπεζα δεδομένων της Επιτροπής και να τίθενται στη διάθεση των συμμετεχόντων και του Καναδά, εξαιρουμένων των  πληροφοριών και των δεδομένων που χαρακτηρίζονται ως εμπιστευτικά και τα οποία διατηρούν τον εμπιστευτικό τους χαρακτήρα και μετά την επεξεργασία- γ) αναλαμβάνει την υποχρέωση να μην κοινοποιεί προς τρίτους τις πληροφορίες και τα δεδομένα που λαμβάνει από την Επιτροπή κατ' εφαρμογήν αυτής της συμβάσεως, εκτός προηγουμένης εγκρίσεως της Επιτροπής.   Άρθρο 4  Διάρκεια Η παρούσα σύμβαση λήγει στις 30 Ιουνίου 1983. Δύναται να ανανεωθεί κατόπιν κοινής συμφωνίας των συμβαλλομένων μερών, τρεις μήνες πριν από τη λήξη της και, κάθε φορά, για μία περίοδο ενός έτους.   Άρθρο 5  Ευθύνη Κάθε συμβαλλόμενο μέρος φέρει την αποκλειστική ευθύνη για κάθε ζημία που προκαλείται σε τρίτους από τις πράξεις του κατά την εκτέλεση της παρούσας συμβάσεως, φροντίζει για την ανόρθωση της ζημίας και διασφαλίζει κατ' αυτόν τον τρόπο το άλλο μέρος έναντι  κάθε αγωγής για ανόρθωση της εν λόγω ζημίας που δύναται να εγερθεί κατ' αυτού.   Άρθρο 6  Συμβάσεις Υπεργολαβίας α) Ο συμβαλλόμενος δεν δύναται, χωρίς την προηγούμενη και ρητή έγκριση της Επιτροπής, να εκχωρήσει εν όλω ή εν μέρει τα δικαιώματα και τις υποχρεώσεις που απορρέουν από τη σύμβαση, ούτε να αναθέσει έστω και εν μέρει, την εκτέλεσή της σε τρίτους.  β) Ακόμη και όταν ο συμβαλλόμενος έχει την έγκριση της Επιτροπής να αναθέσει σε υπεργολαβία μέρος των εργασιών, δεν απαλάσσεται από τις συμβατικές του υποχρεώσεις έναντι της Επιτροπής.  γ) Εκτός αντιθέτου ρυθμίσεως, με ρητή έγκριση της Επιτροπής, ο συμβαλλόμενος οφείλει να περιλαμβάνει, σε όλες τις συμβάσεις υπεργολαβίας, όλους τους όρους που επιτρέπουν στην Επιτροπή την άσκηση των ιδίων δικαιωμάτων και την απολαβή των ιδίων εγγυήσεων,  έναντι των υπεργολάβων όπως και έναντι του ιδίου του συμβαλλομένου.   Άρθρο 7  Τροποποιήσεις ή προσθήκες στη Συνθήκη Οι όροι της συνθήκης δεν δύνανται να τροποποιηθούν ή να συμπληρωθούν, παρά μόνο με τροποποιητική πράξη, υπογραφόμενη από κάθε ένα από τα συμβαλόμενα μέρη ή από δεόντως εξουσιοδοτημένον εκπρόσωπό τους.   Άρθρο 8  Οικονομικοί όροι Η εκπλήρωση, εκ μέρους του ενός συμβαλλομένου, των υποχρεώσεων που απορρέουν από την παρούσα οδηγία δεν δικαιολογεί την έγερση οικονομικών απαιτήσεων έναντι του αντισυμβαλλομένου.   Άρθρο 9  Μη εκπλήρωση ή καθυστέρηση α) κάθε συμβαλόμενο μέρος ενημερώνει χωρίς καθυστέρηση τον αντισυμβαλλόμενο, θέτοντας στη διάθεσή του όλα τα σχετικά στοιχεία, για κάθε γεγονός που θα ήταν δυνατό να επηρεάσει την εκτέλεση της συμβάσεως. Τα συμβαλλόμενα μέρη καθορίζουν βάσει κοινής  συμφωνίας τα προς λήψη μέτρα.  β) Σε περίπτωση μη εκπληρώσεως μιας από τις υποχρεώσεις, που απορρέουν από τη σύμβαση, και ελλείψει της συμφωνίας που προβλέπεται υπό α), η Επιτροπή δύναται να καταγγείλει ή να ακυρώσει τη σύμβαση, χωρίς περαιτέρω νομικές διατυπώσεις, κατόπιν εγγράφου  οχλήσεως κοινοποιουμένης με συστημένη επιστολή, που δεν ακολουθείται από εκλπήρωση της υποχρεώσεως εντός προθεσμίας ενός μηνός.   Άρθρο 10  Εφαρμοζόμενη νομοθεσία Η παρούσα σύμβαση διέπεται από το νόμο.... (2)  Άρθρο 11  Ελλείψει τελικού διακανονισμού, το Δικαστήριο των Ευρωπαϊκών Κοινοτήτων είναι το μόνο αρμόδιο να αποφασίσει για κάθε διένεξη μεταξύ των συμβαλλομένων μερών, που αφορά τη σύμβαση.    (1) Συνεργασία με το Καναδικό Υπουργείο Ενεργείας, Ορυχείων και Φυσικών Πόρων.  (2) Πρόκειται για τη νομοθεσία της χώρας όπου είναι εγκατεστημένος ο συμβαλλόμενος.


Avis juridique important

|

31981H0494

81/494/ΕΟΚ: Σύσταση τής Επιτροπής τής 1ης Ιουλίου 1981 στήν κυβέρνηση τής Ιταλικής Δημοκρατίας στό πλαίσιο τού άρθρου 108 παράγραφος 1 (Το κείμενο στην ιταλική γλώσσα είναι το μόνο αυθεντικό)

Επίσημη Εφημερίδα αριθ. L 189 της 11/07/1981 σ. 0060

***** ΣΥΣΤΑΣΗ ΤΗΣ ΕΠΙΤΡΟΠΗΣ  της 1ης Ιουλίου 1981  στην κυβέρνηση της Ιταλικής Δημοκρατίας στο πλαίσιο του άρθρου 108 παράγραφος 1  (Το κείμενο στην ιταλική γλώσσα είναι το μόνο αυθεντικό)  (81/494/ΕΟΚ)  1. Σύμφωνα με τις διατάξεις του άρθρου 108 παράγραφος 1 της συνθήκης και μετά από την απόφαση της 27ης Μαΐου 1981 της κυβερνήσεως της Ιταλικής Δημοκρατίας να εισάγει υποχρεωτική κατάθεση στις αγορές ξένων νομισμάτων, η Επιτροπή προέβη σε μία εμπεριστατωμένη εξέταση της οικονομικής και δημοσιονομικής κατάστασης της Ιταλίας.  2. Η Επιτροπή διαπίστωσε ότι το ισοζύγιο των τρεχουσών πληρωμών της Ιταλίας, αφού παρουσίασε ένα σημαντικό έλλειμμα - της τάξης των 2,5 % του εγχώριου ακαθάριστου προϊόντος σε συναλλαγές - το 1980, συνέχισε να επιδεινώνεται τους πρώτους μήνες του 1981. Η Επιτροπή διαπίστωσε, επίσης, ότι τους πρώτους μήνες του 1981 οι νομισματικές ιταλικές αρχές για να καλύψουν το έλλειμμα χρησιμοποίησαν, για μεγάλο μέρος τα επίσημα αποθέματα.  Η Επιτροπή εκτιμά ότι η άνοδος του δολαρίου εξηγεί, εν μέρει, τις διαπιστωθείσες δυσκολίες. Θεωρεί όμως ότι οι δυσκολίες προέρχονται αρχικά από μία ανεπαρκή γνώση των εσωτερικών παραγόντων τους πρώτους μήνες του τρέχοντος έτους. Μετά από την ανάκαμψη των τελευταίων μηνών του 1980, η εγχώρια ζήτηση διατηρήθηκε πράγματι σε ένα σχετικά υψηλό επίπεδο αντί να σημειώσει την αναγκαία οπισθοχώρηση για την ενίσχυση της τάσης για ανόρθωση του πραγματικού ισοζυγίου εξωτερικών συναλλαγών.  Φαίνεται ότι οι δυσκολίες αυτές επιδεινώθηκαν αισθητά από τη μεγάλη ελλειμματική εξέλιξη του θησαυροφυλακίου μετά από τους τελευταίους μήνες του 1980 και από τη μεγάλη έκχυση ρευστότητας στην οποία οδήγησε, λόγω ιδίως της μετάθεσης προς το τραπεζικό σύστημα των καταθέσεων στα ταμεία από διάφορους δημόσιους φορείς. Με τους όρους αυτούς, τα περιοριστικά μέτρα της πίστωσης που εφαρμόστηκαν την 31η Ιανουαρίου και κατόπιν την 22α Μαρτίου, δεν μπόρεσαν να εμποδίσουν την αύξηση της ρευστότητας της οικονομίας με τρόπο υπερβολικό και την αναζωντάνευση των πληθωριστικών προσδοκιών. Η βελτίωση της ρευστότητας, που ήταν ήδη άφθονη, έδωσε έτσι στις επιχειρήσεις τα μέσα για να υλοποιήσουν τις προσδοκίες τους αναπόφευκτα εις βάρος της εξωτερικής οικονομίας.  3. Η Επιτροπή παρατηρεί ότι οι δυσχέρειες αυτές θα ήταν λιγότερο οξυμμένες εάν τα συνοδευτικά μέτρα προϋπολογιστικής φύσης, που μελετώνται προς αναπροσαρμογή των κεντρικών τιμών της λίρας της 22ας Μαρτίου, είχαν εφαρμοσθεί γρήγορα, και εάν τα επιτόκια στους δημόσιους τίτλους είχαν, σε σχέση με την ανύψωση του προεξοφλητικού επιτοκίου, φτάσει σε ένα επαρκές επίπεδο για να διατηρήσουν το ενδιαφέρον των φορέων για τις τοποθετήσεις αυτές και να μειώσουν έτσι την επίπτωση της εξογκώσεως του δημοσίου ελλείμματος στη ρευστότητα.  Η Επιτροπή γνώριζε ότι η κυβέρνηση της Ιταλικής Δημοκρατίας έκρινε εξαιρετικά επείγον, έτσι όπως δημιουργήθηκε η κατάσταση, να ενεργήσει έτσι ώστε να μειωθεί η ρευστότητα των επιχειρήσεων, πράγμα το οποίο αποφεύγει, ή τουλάχιστον μειώνει, τον κίνδυνο συμπληρωματικών απωλειών επισήμων αποθεμάτων. Επίσης γνώριζε ότι το μέτρο που έλαβε στις 27 Μαΐου 1981 η κυβέρνηση της Ιταλικής Δημοκρατίας, εθεωρείτο από εκείνη σαν το μόνο δυνατό - τεχνικά και νομικά - για να επιτύχει γρήγορα τον επιδιωκόμενο στόχο.  Όσον αφορά την ακολουθουμένη διαδικασία, η Επιτροπή λυπάται που δεν υπήρξε προηγούμενη διαβούλευση.  4. Όσον αφορά την ουσία, η Επιτροπή θεωρεί ότι είναι ουσιαστικό να τεθούν οι δυσχέρειες του ισοζυγίου πληρωμών της Ιταλίας, και οι ενέργειες που αναλήφθηκαν για την αντιμετώπιση αυτών, στο σημερινό κοινοτικό και παγκόσμιο πλαίσιο. Η οικονομία της Κοινότητος βρίσκεται στην πιο δύσκολη περίοδο από το 1958: το έλλειμμα των τρεχουσών πληρωμών της δεν ήταν ποτέ τόσο υψηλό ούτε ήταν ποτέ τόσο υψηλό το ποσοστό του εργατικού δυναμικού της χωρίς απασχόληση. Η μεγάλη πλειοψηφία των Κρατών μελών παρουσιάζει καταστάσεις ισοζυγίου πληρωμών συγκρίσιμες με εκείνες της Ιταλίας καί, σε ορισμένες περιπτώσεις, ακόμη πιο σοβαρές. Η κατάσταση αυτή παρουσιάζεται σε ένα παγκόσμιο πλαίσιο στο οποίο ο ανταγωνισμός επί των αγορών των βιομηχανικών προϊόντων δεν παύει να εντατικοποιείται, όπου οι οικονομικές και πολιτικές ασάφειες βαρύνουν τις διεθνείς σχέσεις με ένα βάρος χωρίς προηγούμενο και όπου το σύστημα των παγκόσμιων συναλλαγών και πληρωμών παρουσιάζει έλλειψη σταθερής και αποδεκτής νομισματικής οργάνωσης.  Με τις συνθήκες αυτές, και ελλείψει ενεργειών που είναι σε θέση να ξεπεράσουν την κρίση με μία αυξανόμενη προσπάθεια διεθνούς και κοινοτικής αλληλεγγύης και συνεργασίας, πολλαπλασιάζονται οι κίνδυνοι να ψάχνουν οι χώρες μία απάντηση στις οικονομικές τους δυσχέρειες με μονομερείς ενέργειες και αντίθετες προς τις αρχές επί των οποίων, από τα τέλη του πολέμου, βασίστηκαν η επέκταση του διεθνούς εμπορίου και η παγκόσμια οικονομική αύξηση. Η Επιτροπή διατυπώνει τη μεγάλη της ανησυχία έναντι του κινδύνου των αλυσιδωτών προστατευτικών αντιδράσεων τις οποίες θα μπορούσαν να προκαλέσουν εκ μέρους άλλων χωρών μέτρα που θα εμπόδιζαν τις συναλλαγές.  Η Ιταλία είναι, μεταξύ των χωρών μελών, μία από εκείνες που μπόρεσαν να απαντήσουν καλύτερα στην πρόκληση του ανοίγματος των συνόρων. Η ιταλική βιομη χανία μπόρεσε να κάνει τη συμμετοχή της στην Κοινή Αγορά αφετηρία μίας αξιοσημείωτης διαδικασίας αύξησης και εκσυγχρονισμού. Η Επιτροπή είναι πεπεισμένη ότι η ιταλική οικονομία έχει το δυναμισμό και μπορεί να ξαναβρεί την αναγκαία ευκαμψία για να ξεπεράσει με επιτυχία τις δυσχέρειες της στιγμής και να ξαναβρεί το δρόμο μίας ισορροπημένης αύξησης, επωφελούμενη εντελώς από τη συμμετοχή της στην κοινοτική κατασκευή υπό όλες τις απόψεις της.  5. Η Επιτροπή είναι της γνώμης ότι πέρα από τις άμεσες αιτίες και τις συγκυριακές περιστάσεις που οδήγησαν στη λήψη, για τρίτη φορά σε τέσσερα έτη, μέτρων που είναι σε θέση να παρακωλύσουν τις συναλλαγές, οι δυσχέρειες της Ιταλικής Δημοκρατίας προσδιορίζονται από βαθείς παράγοντες οι οποίοι πρέπει επειγόντως να αντιμετωπιστούν με αποφασιστικότητα. Οι παράγοντες αυτοί συνοψίζονται στην έλλειψη γνώσης των διαδικασιών δαπανών του δημόσιου τομέα και του τομέα των επιχειρήσεων.  Στο δημόσιο τομέα η διάσταση του ελλείμματος και ο προσανατολισμός των δαπανών είναι η πρώτη πηγή των οικονομικών και δημοσιονομικών ανισορροπιών και ένα εμπόδιο στην προσαρμογή των δασμών της οικονομίας. Τα δημόσια ελλείμματα ασκούν μία υπερβολική πίεση στη νομισματική δημιουργία. Το πολύ μεγάλο μέρος των τρεχουσών δαπανών στις δημόσιες δαπάνες τονώνει την κατανάλωση και εμποδίζει την αύξηση των δημοσίων επενδύσεων που θα ήταν αναγκαίες για τη βελτίωση της παραγωγικότητας της οικονομίας. Παρά τις μεταρρυθμίσεις που έγιναν τα τελευταία έτη, οι προϋπολογιστικές διαδικασίες αποδεικνύονται ανίκανες να εξασφαλίσουν μία εξέλιξη του προϋπολογισμού που να συμβιβάζεται με τις οικονομικές και νομισματικές ισορροπίες. Ορισμένες διαχειρίσεις του ταμείου δεν ελέγχονται επαρκώς, όπως το μαρτυρεί η πρόσφατη εξέλιξη της ανάγκης χρηματοδοτήσεως του θησαυροφυλακίου. Επί πλέον, πολύ συχνά, η κάλυψη των νέων δαπανών πολυετούς χαρακτήρα δεν εξασφαλίζεται στην αρχή του πρώτου έτους.  Στον τομέα των επιχειρήσεων, το σωρευτικό αποτέλεσμα των μηχανισμών τιμαριθμικής αναπροσαρμογής και των αποτελεσμάτων των μισθολογικών διαπραγματεύσεων είναι, από πολλά έτη ήδη, ασυμβίβαστο με την επιστροφή σε ένα ρυθμό πληθωρισμού ευθυγραμμισμένο με τον κοινοτικό μέσο όρο. Οι ακαμψίες, στις συνθήκες απασχόλησης του εργατικού μηχανισμού, παρακωλύουν τα κέρδη παραγωγικότητας που είναι η αναγκαία προϋπόθεση μίας μη πληθωριστικής προόδου, και επομένως διαρκούς, των πραγματικών μισθών και της απασχόλησης. Οι διαστρεβλώσεις στη διάρθρωση των μισθών που δημιουργήθηκαν από τους σημερινούς μηχανισμούς τιμαριθμικής αναπροσαρμογής είναι με τη σειρά τους μία πηγή πληθωρισμού και κακή παροχή πόρων.  Η Επιτροπή είναι της γνώμης ότι κανένα μέτρο προστατευτικού χαρακτήρα δεν μπορεί να οδηγήσει σε διόρθρωση των βασικών αυτών παραγόντων. Τέτοια μέτρα θα έδιναν, αντίθετα, την αυταπάτη ότι μπορούν να καθυστερήσουν οι βαθειές αναπροσαρμογές που είναι αναγκαίες και επείγουσες για την ανάκτηση συγχρόνως της εσωτερικής ισορροπίας και της εξωτερικής ανταγωνιστικότητας.  6. Η Επιτροπή έχει συνείδηση του γεγονότος ότι ορισμένα διορθωτικά μέτρα υπάγονται περισσότερο στην αρμοδιότητα των επιχειρήσεων και των οικονομικών φορέων από ό,τι στην κυβερνητική και κοινοβουλευτική ενέργεια. Αυτό καθιστά ακόμη πιο αναγκαία την πλήρη χρησιμοποίηση, από τις δημόσιες αρχές, των νομοθετικών και διοικητικών μέσων που διαθέτουν και την άσκηση της επιρροής τους ώστε οι αποφάσεις των άλλων οικονομικών φορέων να προσανατολίζονται προς το στόχο της σταθερότητας.  Η διαδικασία εξυγιάνσεως δεν μπορεί να επιτευχθεί γρήγορα. Μία συνεχής και παρατεινόμενη ενέργεια είναι αναγκαία για να επιτύχει διαρκή αποτελέσματα. Γι' αυτό, άμεσες ενέργειες είναι περισσότερο αναγκαίες.  7. Η Επιτροπή συνιστά στην κυβέρνηση της Ιταλικής Δημοκρατίας να λάβει επειγόντως τα αναγκαία μέτρα ώστε τα δημόσια οικονομικά να παύσουν να αποτελούν μία συνεχή απειλή διατάραξης στη βραχυπρόθεσμη διαχείριση της οικονομίας. Για το σκοπό αυτό, συνιστά:  - να θέσει σε εφαρμογή κάθε μέτρο που θα συγκρατήσει το καθαρό εσωτερικό συναφθέν δάνειο του δημόσιου τομέα που διευρύνθηκε το 1981 στο όριο του καθορισμένου στόχου, δηλαδή 37 500 δισεκ. Lit,  - στο πλαίσιο του πρώτου σταθμού στην οδό της ευκταίας καθιερώσεως της μονάδας ταμείου του δημόσιου τομέα, να εφαρμόσει αυστηρά τις διατάξεις που περιορίζουν την ευχέρεια των περιφερειακών και τοπικών ομάδων να διατηρήσουν τις ρευστότητές τους στο τραπεζικό σύστημα,  - να θέσει τέλος στην πρακτική της Τράπεζας Ιταλίας να αγοράζει κατά την έκδοση τα γραμμάτια και πιστοποιητικά του δημοσίου τα οποία δεν έχουν προεγγραφεί από τις τράπεζες ή το κοινό, πράγμα το οποίο συνεπάγεται, αφ' ενός ότι το επίπεδο των επιτοκίων επί των τίτλων αυτών θα καθορίζεται στο εξής από την αγορά, και αφ' ετέρου ότι το ταμείο θα εξαναγκάζεται να αποφεύγει μία πολύ μεγάλη αστάθεια των τόκων αυτών, θα ρυθμίζει όσο το δυνατό τις προσκλήσεις του στην αγορά καί, συνεπώς, την εξέλιξη του ελλείμματός του κατά τη διάρκεια του έτους.  Πέρα από αυτά τα επείγοντα μέτρα, η Επιτροπή συνιστά τη λήψη, το ταχύτερο δυνατό, των μέτρων που απαιτεί η εξυγίανση των δημοσίων οικονομικών. Μεταξύ των διατάξεων αυτών μία ιδιαίτερη προσοχή πρέπει να δοθεί σε εκείνες που είναι αναγκαίες για να εξασφαλισθεί μία πραγματική τήρηση των συνταγματικών διατάξεων που απαγορεύουν την έγκριση των νέων δαπανών δίχως κάλυψη, την ενδεχόμενη αύξηση της ικανότητας επιβολής φόρου των τοπικών ομάδων, τη μείωση της δυναμικής ορισμένων επιβαρύνσεων που προέρχονται από αυτόματους μηχανισμούς, τη βελτίωση της διαχείρισης και της γνώσης των προϋπολογιστικών ροών, τη σύσταση μίας μόνης υπηρεσίας ταμείου για τους δημόσιους φορείς.  Η Επιτροπή συνιστά αφ' ετέρου στην κυβέρνηση της Ιταλικής Δημοκρατίας να προσέχει ιδιαίτερα τον κίνδυνο οι πληθωριστικές ωθήσεις που προκύπτουν από το δημόσιο έλλειμμα να θέσουν σε κίνηση μία νέα εντατι κοποίηση της σπειροειδούς ανόδου των τιμών και του κόστους, μέσω των μηχανισμών της κινητής κλίμακας των αποδοχών και της προσεχούς ανανεώσεως αριθμού σημαντικών συλλογικών συμβάσεων. Η Επιτροπή λαμβάνει υπόψη της ότι η σημερινή διαμόρφωση της πιστωτικής πολιτικής είναι βασικά αρκετά ορθή. Αλλά θεωρεί ότι επείγει η κατάληξη των προσπαθειών που αναλήφθηκαν από την κυβέρνηση της Ιταλικής Δημοκρατίας για να καθορίσει και να εφαρμόσει, σε συμφωνία με τους κοινωνικούς εταίρους, μία πολιτική ηθελημένης μειώσεως του ρυθμού της ονομαστικής αυξήσεως των εισοδημάτων. Η Επιτροπή θεωρεί πράγματι ότι μία τέτοια πολιτική είναι αναγκαία για την ενίσχυση της ανταγωνιστικότητας της οικονομίας, καί, συνεπώς, για τη σταθερότητα της συναλλαγματικής ισοτιμίας και για την εξαφάνιση της λανθάνουσας τάσης των φορέων να προσδοκούν τη μείωσή τους.  8. Η Επιτροπή παρακολουθεί προσεκτικά την εξέλιξη της οικονομικής κατάστασης στην Ιταλία, και επιβλέπει με φροντίδα την εφαρμογή των μέτρων που ελήφθησαν στις 27 Μαΐου 1981. Θεωρεί ότι οπωσδήποτε η 1η Οκτωβρίου, ημερομηνία κατά την οποία τα συντηρητικά αυτά μέτρα πρέπει να πάρουν τέλος, αποτελεί μία μέγιστη διάρκεια εφαρμογής που πρέπει να γίνει προσπάθεια για να μειωθεί. Διατηρεί το δικαίωμα να παρέμβει οποτεδήποτε, σύμφωνα με τις διατάξεις που προβλέπει η συνθήκη, για να γίνουν στο πεδίο εφαρμογής και στη διάρκεια των μέτρων οι τροποποιήσεις που θα εκρίνοντο αναγκαίες.  Έγινε στις Βρυξέλλες, την 1η Ιουλίου 1981.  Για την 'Επιτροπή  Francois-Xavier ORTOLI  Αντιπρόεδρος


Σημαντική ανακοίνωση νομικού περιεχομένου

|

52005SC0229

Σύσταση για Γνωμη του Συμβουλίου σύμφωνα με το άρθρο 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Ουγγαρίας, 2004-2008  /* SEC/2005/0229 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 16.2.2005SEC(2005) 229 τελικόΣύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7ης Ιουλίου 1997 σχετικά με το επικαιροποιημένο πρόγραμμα σύγκλισης της Ουγγαρίας, 2004-2008(υποβληθείσα από την Επιτροπή)  ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 1466/97 του Συμβουλίου σχετικά με την ενίσχυση της εποπτείας της δημοσιονομικής κατάστασης και την εποπτεία και το συντονισμό των οικονομικών πολιτικών[1], ορίζει ότι οι μη συμμετέχουσες χώρες, δηλαδή αυτές που δεν έχουν υιοθετήσει το ενιαίο νόμισμα, πρέπει να υποβάλουν προγράμματα σύγκλισης στο Συμβούλιο και στην Επιτροπή. Σύμφωνα με το άρθρο 9 του εν λόγω κανονισμού, το Συμβούλιο πρέπει να εξετάσει κάθε πρόγραμμα σύγκλισης με γνώμονα τις αξιολογήσεις της Επιτροπής και της Επιτροπής που συστάθηκε βάσει του άρθρου 114 της συνθήκης (Οικονομική και Δημοσιονομική Επιτροπή). Με βάση τη σύσταση της Επιτροπής και μετά από διαβουλεύσεις με την Οικονομική και Δημοσιονομική Επιτροπή, το Συμβούλιο πρέπει να διατυπώσει γνώμη, αφού εξετάσει το πρόγραμμα. Σύμφωνα με τον κανονισμό, τα κράτη μέλη πρέπει να υποβάλλουν σε ετήσια βάση επικαιροποιήσεις των προγραμμάτων σύγκλισης, οι οποίες μπορούν επίσης να εξετάζονται από το Συμβούλιο σύμφωνα με τις ίδιες διαδικασίες.Tα κράτη μέλη που προσχώρησαν στην ΕΕ την 1η Μαΐου 2004 δεν συμμετέχουν στο ενιαίο νόμισμα, αλλά οφείλουν να πληρούν, εντός των προβλεπόμενων προθεσμιών, τα κριτήρια σύγκλισης, συμπεριλαμβανομένου του κριτηρίου για τη διατηρησιμότητα των δημοσίων οικονομικών, έτσι ώστε να τηρούν τις προϋποθέσεις για την υιοθέτηση του ευρώ. Λαμβάνοντας υπόψη ότι το έλλειμμα της γενικής κυβέρνησης το 2004 έφθασε σε 5,9[2]% του ΑΕΠ, το Συμβούλιο αποφάσισε, στις 5 Ιουλίου 2004, ότι υπήρχε υπερβολικό έλλειμμα στην Ουγγαρία και διατύπωσε σύσταση για τη διόρθωση του εν λόγω ελλείμματος το αργότερο έως το 2008 σύμφωνα με το πρόγραμμα σύγκλισης του Μαΐου 2004. Ειδικότερα, ζητήθηκε από την Ουγγαρία να αναλάβει «αποτελεσματικές ενέργειες όσον αφορά τα προβλεπόμενα μέτρα για την επίτευξη του στόχου σχετικά με το έλλειμμα του 2005» και «να εφαρμόσει με αποφασιστικότητα τα μέτρα που προβλέπονταν στο πρόγραμμα σύγκλισης του Μαΐου 2004, και ιδίως να είναι προετοιμασμένη να θεσπίσει συμπληρωματικά μέτρα, εφόσον είναι αναγκαίο, ώστε να επιτευχθεί ο στόχος σχετικά με το έλλειμμα της γενικής κυβέρνησης για το 2004». Η Επιτροπή αναγνώρισε ότι η ουγγρική κυβέρνηση είχε θεσπίσει ορισμένα μέτρα από τον Ιούλιο έως το Νοέμβριο του 2004, αλλά θεώρησε ότι δεν ήταν επαρκή έτσι ώστε να αποφευχθεί μια σημαντική απόκλιση από τους στόχους για το 2004 και το 2005 και, γενικότερα, από την πολυετή πορεία προσαρμογής μέχρι το 2008. Συνεπώς, στις 22 Δεκεμβρίου 2004, διατύπωσε σύσταση για απόφαση του Συμβουλίου σύμφωνα με το άρθρο 104 παράγραφος 8 στην οποία διαπιστώνεται ότι δεν ανελήφθη αποτελεσματική δράση από την Ουγγαρία σε εφαρμογή των συστάσεων του Συμβουλίου της 5ης Ιουλίου 2004. Το Συμβούλιο εξέδωσε την απόφαση αυτή στις 18 Ιανουαρίου 2005.Tο πρώτο πρόγραμμα σύγκλισης της Ουγγαρίας, που καλύπτει την περίοδο 2004-2008, υποβλήθηκε στις 13 Μαΐου 2004 και αξιολογήθηκε από το Συμβούλιο στις 5 Ιουλίου 2004. Την 1η Δεκεμβρίου 2004, υποβλήθηκε επικαιροποίηση του προγράμματος σύγκλισης. Οι υπηρεσίες της Επιτροπής αξιολόγησαν από τεχνική άποψη το επικαιροποιημένο πρόγραμμα, λαμβάνοντας υπόψη τα αποτελέσματα των οικονομικών προβλέψεων των υπηρεσιών της Επιτροπής του φθινοπώρου 2004, και με βάση τον κώδικα δεοντολογίας[3], την από κοινού συμφωνηθείσα μεθοδολογία για την εκτίμηση της δυνητικής παραγωγής, τις συστάσεις των γενικών προσανατολισμών των οικονομικών πολιτικών για την περίοδο 2003-2005 και τις αρχές που θεσπίζονται στην ανακοίνωση της Επιτροπής στο Συμβούλιο και το Ευρωπαϊκό Κοινοβούλιο της 27ης Νοεμβρίου 2002 για την ενίσχυση του συντονισμού των δημοσιονομικών πολιτικών[4]. Η αξιολόγηση αυτή περιλαμβάνει τις ακόλουθες παρατηρήσεις:-  Η επικαιροποίηση του προγράμματος σύγκλισης της Ουγγαρίας υποβλήθηκε την 1η Δεκεμβρίου 2004 και καλύπτει την περίοδο 2004-2008. Σε γενικές γραμμές είναι σύμφωνη με τις πληροφοριακές απαιτήσεις του «κώδικα δεοντολογίας» για το περιεχόμενο και τη μορφή των προγραμμάτων σταθερότητας και σύγκλισης». Ενώ περιλαμβάνει όλα τα υποχρεωτικά στοιχεία, το πρωτογενές αποτέλεσμα δεν έχει υπολογιστεί σύμφωνα με τον συμβατικό ορισμό. Επίσης, δεν περιλαμβάνονται ορισμένα προαιρετικά στοιχεία όπως οι μακροπρόθεσμες δαπάνες ιατροφαρμακευτικής περίθαλψης.-  Tο μακροοικονομικό σενάριο που παρουσιάστηκε στην επικαιροποίηση θεωρείται μάλλον ευνοϊκό. Προβλέπει ότι θα συνεχιστεί η ανάκαμψη της οικονομικής δραστηριότητας με σταδιακή επιτάχυνση του ρυθμού αύξησης του πραγματικού ΑΕΠ από 3,9% το 2004 σε 4,6% το 2008. Για τα έτη 2005-2006, οι προβλέψεις του επικαιροποιημένου προγράμματος είναι ελαφρά υψηλότερες από εκείνες των υπηρεσιών της Επιτροπής του φθινοπώρου 2004, καθώς οι ρυθμοί αύξησης του πραγματικού ΑΕΠ αναμένεται να ανέλθουν σε 4% το 2005 και 4,2% το 2006, έναντι 3,7% και 3,8% βάσει των προβλέψεων της Επιτροπής. Επίσης, ενώ δεν είναι διαθέσιμες προβλέψεις της Επιτροπής για τα άλλα έτη, μάλλον αισιόδοξες φαίνονται και οι προβλέψεις του επικαιροποιημένου προγράμματος όσον αφορά τους ρυθμούς ανάπτυξης για τα τελευταία έτη του προγράμματος. Σύμφωνα με τους υπολογισμούς των υπηρεσιών της Επιτροπής με την εφαρμογή της από κοινού συμφωνηθείσας μεθοδολογίας στα στοιχεία που παρέχονται στο πρόγραμμα, η αύξηση του πραγματικού ΑΕΠ θα είναι υψηλότερη από τη δυνητική του τάση κατά τα έτη 2007-2008. Από το 2004 μέχρι το 2006, το αντίστοιχο κενό παραγωγής μειώνεται ελαφρά από ποσοστό μόλις υψηλότερο του -1% σε ποσοστό ελάχιστα χαμηλότερο του -1%, πριν σημειώσει απότομη πτώση το 2007 και 2008, πλησιάζοντας σχεδόν το μηδέν.-  Ο αποπληθωρισμός που άρχισε και πάλι να παρατηρείται κατά το δεύτερο ήμισυ του 2004 προβλέπεται να συνεχιστεί κατά τη διάρκεια της εξεταζόμενης περιόδου και ο πληθωρισμός αναμένεται να μειωθεί σε 3% μέχρι το 2008. Οι προβλέψεις του προγράμματος σχετικά με τα επιτόκια φαίνονται μάλλον ευνοϊκές. Η πραγματοποίησή τους θα απαιτούσε αισθητή βελτίωση του κλίματος εμπιστοσύνης, με σημαντικά χαμηλότερο πληθωρισμό από αυτόν που παρατηρείται σήμερα, καλύτερες επιδόσεις σε επίπεδο δημοσιονομικών αποτελεσμάτων και ισοζυγίου τρεχουσών συναλλαγών καθώς και αποκατάσταση της εμπιστοσύνης των φορέων της αγοράς στη στρατηγική υιοθέτησης του ευρώ. Το επικαιροποιημένο πρόγραμμα εξακολουθεί να θέτει ως στόχο την υιοθέτηση του ευρώ μέχρι το 2010.-  Η απόφαση της Eurostat της 23ης Σεπτεμβρίου 2004 επιτρέπει την προσωρινή ταξινόμηση, μέχρι την δημοσιονομική κοινοποίηση του Μαρτίου 2007, των συνταξιοδοτικών ταμείων του δεύτερου πυλώνα στον τομέα της γενικής κυβέρνησης. Οι αρχές της Ουγγαρίας αποφάσισαν να κάνουν χρήση αυτής της ευχέρειας και, συνεπώς, τα στοιχεία σχετικά με το έλλειμμα της γενικής κυβέρνησης που παρουσίασαν δεν περιλαμβάνουν τις επιβαρύνσεις του δεύτερου πυλώνα που προκάλεσε η συνταξιοδοτική μεταρρύθμιση του 1998. Σε σύγκριση με το πρόγραμμα του Μαΐου 2004, αυτή η προσωρινή αναταξινόμηση οδηγεί σε μείωση των ετήσιων στοιχείων για το έλλειμμα από 0,8 έως 1 εκατοστιαία μονάδα για την περίοδο 2004-2008. Για λόγους σύγκρισης με το προηγούμενο πρόγραμμα και με τις προβλέψεις των υπηρεσιών της Επιτροπής του φθινοπώρου 2004, και δεδομένου ότι ο τελικός στόχος του 2008 δεν θα επηρεαστεί θετικά από αυτήν την αναταξινόμηση, τα στοιχεία που παρουσιάζονται στην παρούσα αξιολόγηση αναφέρονται τόσο συμπεριλαμβανομένων όσο και εκτός των επιβαρύνσεων της συνταξιοδοτικής μεταρρύθμισης.-  Το επικαιροποιημένο πρόγραμμα προβλέπει ότι το έλλειμμα της γενικής κυβέρνησης θα διαμορφωθεί ως εξής: 4,5% του ΑΕΠ το 2004, 3,8% το 2005, 3,1% το 2006, 2,4% το 2007 και 1,8% του ΑΕΠ το 2008. (Αν συνυπολογιστεί η επιβάρυνση της συνταξιοδοτικής μεταρρύθμισης, η προβλεπόμενη πορεία του ελλείμματος της γενικής κυβέρνησης θα ήταν: 5,3%, 4,7%, 4,1%, 3,4% και 2,8% του ΑΕΠ από το 2004 έως το 2008, και, συνεπώς, τηρείται ο στόχος σχετικά με την ημερομηνία διόρθωσης των υπερβολικών ελλειμμάτων). Λαμβάνοντας υπόψη την αισθητή απόκλιση από το στόχο του 2004 που είχε οριστεί σε 4,6% του ΑΕΠ στο πρόγραμμα σύγκλισης του Μαΐου, συμπεριλαμβανομένης της επιβάρυνσης της συνταξιοδοτικής μεταρρύθμισης (έναντι ποσοστού που στην επικαιροποίηση εκτιμάται σε 4,5% του ΑΕΠ, βάσει του αναθεωρημένου στόχου, ή σε 5,3% αν συνυπολογιστεί η επιβάρυνση της συνταξιοδοτικής μεταρρύθμισης), η πορεία προσαρμογής του προγράμματος σύγκλισης του Μαΐου 2004 με έμφαση στην αρχή της περιόδου, δίνει τη θέση της σε μια πιο γραμμική τάση εξυγίανσης μέχρι τα τέλη της περιόδου που καλύπτει το πρόγραμμα. Μετά από εξυγίανση που εκτιμάται ότι έφθασε σε 0,9 της εκατοστιαίας μονάδας του ΑΕΠ το 2004, προβλέπεται τώρα ετήσια προσαρμογή ύψους 0,6-0,7 της εκατοστιαίας μονάδας για τα υπόλοιπα έτη, αντί της αρχικά προγραμματισθείσας ετήσιας προσαρμογής ύψους ½ της εκατοστιαίας μονάδας. Βασικός άξονας της στρατηγικής εξυγίανσης του προγράμματος εξακολουθεί να είναι η μείωση του δείκτη δαπανών (από 44,8% του ΑΕΠ το 2004 σε 43,4% το 2008), με τη βοήθεια διαρθρωτικών μεταρρυθμίσεων και σε συνδυασμό με μια πιο μετριοπαθή μείωση του δείκτη εσόδων. Η μεγαλύτερη μείωση των δαπανών θα πραγματοποιηθεί το 2005. Ωστόσο, είναι κυρίως αποτέλεσμα της μείωσης των πληρωμών τόκων κατά 0,5 της εκατοστιαίας μονάδας, και της περικοπής των δαπανών για δημόσιες επενδύσεις κατά 1,7 εκατοστιαίες μονάδες. Αυτή η σημαντική μείωση των δημοσίων επενδύσεων το 2005 θα αντισταθμιστεί εν μέρει από αύξηση των επενδύσεων κατά τα προσεχή έτη, με τελικό αποτέλεσμα τη μείωση του δείκτη δημοσίων επενδύσεων κατά 0,6 της εκατοστιαίας μονάδας από το 2004 έως το 2008. Η μείωση των δαπανών για δημόσιες επενδύσεις θα αντισταθμιστεί από τη μεγαλύτερη προσφυγή σε σχέδια συνεργασίας δημοσίου και ιδιωτικού τομέα. Το πρωτογενές έλλειμμα, μετά από βελτίωση που έφθασε σε 1,2 εκατοστιαίες μονάδες το 2004, θα παρουσιάζει ετήσια μείωση κατά 0,3-0,4 της εκατοστιαίας μονάδας κατά τη διάρκεια των υπολοίπων ετών, συμπεριλαμβανομένης της επιβάρυνσης της συνταξιοδοτικής μεταρρύθμισης, έτσι ώστε να εμφανιστεί μικρό πλεόνασμα το 2008, όταν θα έχει λήξει η μεταβατική περίοδος μέχρι την κοινοποίηση του Μαρτίου 2007 που χορηγήθηκε από την Eurostat για τη λογιστική καταχώριση αυτού του κονδυλίου.-  Η πορεία προσαρμογής που παρουσιάζεται στο πρόγραμμα, και ιδίως ο νέος στόχος για το έλλειμμα που ορίστηκε σε 3,8% του ΑΕΠ για το 2005 (4,7% του ΑΕΠ με τις επιβαρύνσεις της συνταξιοδοτικής μεταρρύθμισης), θα μπορούσε να εξασφαλίσει τη διόρθωση του υπερβολικού ελλείμματος μέχρι το 2008 με την προϋπόθεση ότι θα συνοδεύεται από επαρκή μέτρα. Ωστόσο, ο τελικός στόχος του 2,8%[5] του ΑΕΠ δεν αφήνει παρά ελάχιστα περιθώρια ασφάλειας, τα οποία θα μπορούσαν να μειωθούν ακόμη περισσότερο λόγω μιας ενδεχόμενης μεταβολής του σημείου εκκίνησης, εφόσον εξακολουθούν να υπάρχουν ορισμένες αβεβαιότητες που συνδέονται με τα αποτελέσματα της εκτέλεσης του προϋπολογισμού του 2004.[6] Επιπλέον, τα δημοσιονομικά αποτελέσματα για την περίοδο 2005-2008 ενδέχεται να είναι να είναι χειρότερα από τα προβλεπόμενα. (i) Το μακροοικονομικό σενάριο φαίνεται μάλλον ευνοϊκό πράγμα που σημαίνει ότι τα έσοδα ενδέχεται να αποδειχθούν χαμηλότερα και οι δαπάνες υψηλότερες από τις αναμενόμενες. Όπως υπογραμμίζεται στις φθινοπωρινές προβλέψεις του 2004 των υπηρεσιών της Επιτροπής (5,2% του ΑΕΠ το 2005 και 4,7% του ΑΕΠ το 2006 συμπεριλαμβανομένων των δαπανών της συνταξιοδοτικής μεταρρύθμισης, ή 4,3% και 3,7% του ΑΕΠ χωρίς τις δαπάνες αυτές), η επίτευξη των δημοσιονομικών στόχων για το 2005 και 2006 περιβάλλεται από κάποια αβεβαιότητα. Για το 2005, οι προβλέψεις αυτές λαμβάνουν υπόψη το γεγονός ότι οι αρχές έχουν θεσπίσει ένα αποθεματικό «έκτακτης ανάγκης» ύψους 0,5% του ΑΕΠ έναντι μιας ενδεχόμενης υπέρβασης του στόχου για το 2005. Ενώ η ύπαρξη του αποθεματικού αυτού είναι θετική, το ποσό που έχει διατεθεί θεωρείται ανεπαρκές, λαμβάνοντας υπόψη τους κινδύνους που περιβάλλουν την εκτέλεση του προϋπολογισμού του 2005. Επιπλέον, εκφράζονται ανησυχίες ότι θα γίνει χρήση του αποθεματικού αυτού υπερβολικά νωρίς εντός του έτους, μειώνοντας έτσι τα κίνητρα για την αυστηρή εκτέλεση του προϋπολογισμού του 2005. Αν δεν τηρηθούν οι στόχου του 2005 και του 2006, θα υπάρχουν ακόμη μεγαλύτερες ανάγκες προσαρμογής για το 2007 και το 2008. (ii) Μια ενδεχόμενη μείωση των συντελεστών ΦΠΑ στο πλαίσιο των φορολογικών μεταρρυθμίσεων που πραγματοποιούνται θα μπορούσε να αυξήσει τους κινδύνους για την επάρκεια των εσόδων ακόμη και αν η μείωση αυτή αντισταθμιστεί με την αύξηση άλλων συντελεστών. Κατά συνέπεια, μιας τέτοια ενέργεια θα πρέπει να προγραμματιστεί πολύ προσεκτικά να εφαρμοστεί μόνο εφόσον επιτευχθούν πλήρως οι στόχοι σχετικά με το έλλειμμα. (iii) Αβεβαιότητα εξακολουθεί να υπάρχει σχετικά με τη θέσπιση των προβλεπόμενων μεταρρυθμίσεων που θα αποτελέσουν τη βάση των μελλοντικών περικοπών των δαπανών. Επιπλέον, τα περισσότερα από τα μέτρα για τη μείωση των δαπανών που προβλέπονται στον προϋπολογισμό του 2005 δεν συνοδεύονται από εκτεταμένες μεταρρυθμίσεις. (iv) Οι παραδοχές του επικαιροποιημένου προγράμματος σχετικά με τα επιτόκια, που εξαρτώνται από την περαιτέρω αποκατάσταση του κλίματος εμπιστοσύνης, κινδυνεύουν να μην επαληθευτούν κατά τα επόμενα έτη, τουλάχιστον όχι εντός των προσδοκώμενων ευνοϊκών χρονικών πλαισίων. (v) Ενδέχεται επίσης να μην πραγματοποιηθούν έγκαιρα οι επιστροφές του ΦΠΑ που συνδέονται με οικονομικές δραστηριότητες του 2004 για να αποφευχθεί η επιβάρυνση του προϋπολογισμού του 2005 (με βάση την αυτοτέλεια των χρήσεων). Ωστόσο, οι αρχές έχουν αναλάβει τη δέσμευση να επιταχύνουν τις επιστροφές για να αποφευχθεί η επιβάρυνση του προϋπολογισμού του 2005. Από την άλλη μεριά, ο αυστηρότερος έλεγχος των επιστροφών ΦΠΑ που άρχισε στα τέλη του 2004 ενδέχεται να συμβάλει στον περιορισμό της αναμενόμενης μείωσης των εσόδων από ΦΠΑ, πράγμα που αξιολογείται θετικά.-  Λαμβάνοντας υπόψη την αξιολόγηση αυτή, υπάρχει κίνδυνος τα δημοσιονομικά αποτελέσματα να είναι λιγότερο ευνοϊκά από τα προβλεπόμενα στο επικαιροποιημένο πρόγραμμα. Συνεπώς, παρόλο που η πορεία προσαρμογής που παρουσιάζεται στο πρόγραμμα θεωρείται ικανοποιητική, τα προβλεπόμενα μέτρα δεν εξασφαλίζουν την υλοποίηση της πορείας αυτής και τη μείωση του ελλείμματος (συνυπολογιζόμενης της επιβάρυνσης της συνταξιοδοτικής μεταρρύθμισης) σε επίπεδο χαμηλότερο από το 3% του ΑΕΠ μέχρι το 2008. Για να μπορέσει να υλοποιηθεί αυτή η πορεία προσαρμογής απαιτείται η λήψη πρόσθετων μέτρων. Ειδικότερα, έχει καθοριστική σημασία η τήρηση του νέου στόχου για το 2005· κατά συνέπεια, και όπως προκύπτει από την ανωτέρω αξιολόγηση, θα πρέπει να ληφθούν πρόσθετα μέτρα που αντιστοιχούν σε τουλάχιστον ½ της εκατοστιαίας μονάδας.-  Ο δείκτης χρέους, που αυξήθηκε σε 57,3% του ΑΕΠ το 2004 (59,9%, του ΑΕΠ συνυπολογιζόμενης της επιβάρυνσης της συνταξιοδοτικής μεταρρύθμισης), αναμένεται να μειωθεί και πάλι σταδιακά από το 2005 χάρη στη συνεχιζόμενη μείωση του ελλείμματος της γενικής κυβέρνησης και στη μείωση των πληρωμών τόκων επί του χρέους. Αναμένεται να μειωθεί σε επίπεδο χαμηλότερο του 50% του ΑΕΠ το 2008 (ή να φθάσει σε ποσοστό μόλις υψηλότερο του 53% του ΑΕΠ συνυπολογιζόμενης της επιβάρυνσης της συνταξιοδοτικής μεταρρύθμισης). Η μείωση αυτή προγραμματίζεται να ενισχυθεί από την μεταβολή της στρατηγικής διαχείρισης του χρέους, που θα οδηγήσει σε εξοικονόμηση των πληρωμών τόκων. Οι κίνδυνοι όσον αφορά το δείκτη χρέους είναι αντίστοιχοι εκείνων που συνδέονται με τις προβλέψεις για το έλλειμμα.-  Στο πρόγραμμα σύγκλισης του Μαΐου 2004, είχαν εξαγγελθεί διαρθρωτικές μεταρρυθμίσεις (ιδίως στους τομείς της δημόσιας διοίκησης, της εκπαίδευσης και της υγείας) για την ενίσχυση του ελέγχου των δαπανών που αποτελεί τη βάση της στρατηγικής του προγράμματος. Ο προϋπολογισμός του 2005 περιλαμβάνει μια σειρά μέρων που αποσκοπούν στη βελτίωση της αποτελεσματικότητας του τομέα της κεντρικής κυβέρνησης. Ωστόσο, τα μέτρα αυτά δεν αντιστοιχούν στα φιλόδοξα σχέδια του προγράμματος που είχε υποβληθεί το Μάιο. Ενώ στο επικαιροποιημένο πρόγραμμα παρέχονται περισσότερες λεπτομέρειες σχετικά με τα συγκεκριμένα μέτρα μεταρρύθμισης που έχουν σχεδιασθεί, δεν παρέχεται ποσοτική εκτίμηση των αναμενόμενων αποτελεσμάτων τους ούτε παρουσιάζεται λεπτομερώς ο τρόπος εφαρμογής τους, πράγμα που φαίνεται να δείχνει ότι οι πιο εκτεταμένες μεταρρυθμίσεις στον τομέα της υγείας και της εκπαίδευσης πρόκειται να αναβληθούν για μετά τις εκλογές του 2006, όπως ανέφερε πρόσφατα η κυβέρνηση.-  Όσον αφορά τη μακροπρόθεσμη διατηρησιμότητα των δημοσίων οικονομικών, η Ουγγαρία αντιμετωπίζει ορισμένους κινδύνους λόγω των προβλεπόμενων δημοσιονομικών δαπανών που συνεπάγεται η γήρανση του πληθυσμού. Οι κίνδυνοι συνδέονται εν μέρει με τις αβεβαιότητες σχετικά με τις μακροπρόθεσμες δημοσιονομικές τάσεις λόγω της έλλειψης πληροφοριών όσον αφορά τις προβλέψεις των δαπανών για ιατροφαρμακευτική περίθαλψη. Η μεταρρύθμιση των συνταξιοδοτικών συστημάτων, συμπεριλαμβανομένης της εισαγωγής κεφαλαιοποιητικών συστημάτων του δεύτερου πυλώνα, συμβάλλει σημαντικά στο μετριασμό των δημοσιονομικών επιπτώσεων της γήρανσης του πληθυσμού και στη μείωση των κινδύνων όσον αφορά τη διατηρησιμότητα των δημοσίων οικονομικών. Ωστόσο, έχει καθοριστική σημασία να θεσπισθούν και άλλες μεταρρυθμίσεις, ιδίως στον τομέα της ιατροφαρμακευτικής περίθαλψη, και να εφαρμοστεί με αποφασιστικότητα η μεσοπρόθεσμη δημοσιονομική εξυγίανση που έχει σχεδιαστεί.-  Οι οικονομικές πολιτικές που παρουσιάζονται στο επικαιροποιημένο πρόγραμμα είναι εν μέρει συνεπείς με τους γενικούς προσανατολισμούς των οικονομικών πολιτικών για τις επί μέρους χώρες στον τομέα των δημοσίων οικονομικών. Το έλλειμμα της γενικής κυβέρνησης έπρεπε να «μειωθεί κατά τρόπο αξιόπιστο και διατηρήσιμο εντός ενός πολυετούς πλαισίου σύμφωνα με τις αποφάσεις του Συμβουλίου στο πλαίσιο της διαδικασίας δημοσιονομικής εποπτείας». Ωστόσο, η Ουγγαρία δεν έχει συμμορφωθεί με τις συστάσεις του Συμβουλίου βάσει του άρθρου 104 παράγραφος 7 της 5ης Ιουλίου 2004 στο πλαίσιο της διαδικασίας υπερβολικού ελλείμματος, σύμφωνα με την απόφαση του Συμβουλίου της 18ης Ιανουαρίου 2005 βάσει του άρθρου 104 παράγραφος 8 της συνθήκης. Στο επικαιροποιημένο πρόγραμμα διατηρείται το πολυετές πλαίσιο δράσης για τη διόρθωση του υπερβολικού ελλείμματος μέχρι το 2008, παρόλο που υπάρχει κίνδυνος τα δημοσιονομικά αποτελέσματα να είναι λιγότερο ευνοϊκά από τα προβλεπόμενα.-  Λαμβάνοντας υπόψη την ανωτέρω αξιολόγηση και με βάση τις συστάσεις που διατυπώθηκαν από το Συμβούλιο σύμφωνα με το άρθρο 104 παράγραφος 7, η Ουγγαρία θα πρέπει (i) να αναλάβει δράση με βάση ένα μεσοπρόθεσμο πλαίσιο έτσι ώστε το έλλειμμα (συνυπολογιζόμενης της επιβάρυνσης της συνταξιοδοτικής μεταρρύθμισης) να μειωθεί σε επίπεδο χαμηλότερο του 3% του ΑΕΠ μέχρι το 2008 κατά τρόπο αξιόπιστο και διατηρήσιμο, ιδίως με τη θέσπιση πρόσθετων μέτρων για την υλοποίηση της νέας πορείας προσαρμογής, συμπεριλαμβανομένου του νέου στόχου για το έλλειμμα που πρέπει να φθάσει σε 3,8 % του ΑΕΠ (4,7% του ΑΕΠ συνυπολογιζόμενης της επιβάρυνσης της συνταξιοδοτικής μεταρρύθμισης) το 2005, και με την αξιοποίηση κάθε ευκαιρίας για την επιτάχυνση της δημοσιονομικής προσαρμογής· (ii) να προγραμματίσει και προβεί στην εφαρμογή τυχόν φορολογικών ελαφρύνσεων μόνο εφόσον έχουν επιτευχθεί οι στόχοι σχετικά με το έλλειμμα του επικαιροποιημένου προγράμματος σύγκλισης που υποβλήθηκε το Δεκέμβριο του 2004· (iii) να πραγματοποιήσει πρόοδο όσον αφορά τις προβλεπόμενες μεταρρυθμίσεις της δημόσιας διοίκησης, του συστήματος ιατροφαρμακευτικής περίθαλψης και του εκπαιδευτικού συστήματος, σύμφωνα με τις αναληφθείσες δεσμεύσεις, έτσι ώστε να βελτιωθεί παράλληλα η μακροπρόθεσμη διατηρησιμότητα των δημοσίων οικονομικών.Με βάση την αξιολόγηση αυτή, η Επιτροπή εξέδωσε την επισυναπτόμενη σύσταση για γνώμη του Συμβουλίου σχετικά με το επικαιροποιημένο πρόγραμμα σύγκλισης της Ουγγαρίας και την υποβάλλει στο Συμβούλιο.Σύσταση γιαΓΝΩΜΗ ΤΟΥ ΣΥΜΒΟΥΛΙΟΥσύμφωνα με το άρθρο 9 παράγραφος 3 του κανονισμού (ΕΚ) αριθ. 1466/97 του Συμβουλίου της 7 ης Ιουλίου 1997 σχετικά με το επικαιροποιημένο πρόγραμμα σύγκλισης της Ουγγαρίας, 2004-2008T Ο ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό αριθ. (ΕΚ) 1466/97 του Συμβουλίου της 7ης Ιουλίου 1997 σχετικά με την ενίσχυση της εποπτείας των δημοσιονομικών θέσεων, καθώς και την εποπτεία και το συντονισμό των δημοσιονομικών πολιτικών[7], και ιδίως το άρθρο 9 παράγραφος 3,τη σύσταση της Επιτροπής,μετά από διαβούλευση με την Οικονομική και Δημοσιονομική Επιτροπή,ΕΞΕΔΩΣΕ ΤΗΝ ΠΑΡΟΥΣΑ ΓΝΩΜΗ:1.  Στις [8 Mαρτίου 2005] το Συμβούλιο εξέτασε το επικαιροποιημένο πρόγραμμα σύγκλισης της Ουγγαρίας, το οποίο καλύπτει την περίοδο 2004 έως 2008. Tο πρόγραμμα συμφωνεί σε γενικές γραμμές με τις πληροφοριακές απαιτήσεις του «κώδικα δεοντολογίας για το περιεχόμενο και τη μορφή των προγραμμάτων σταθερότητας και σύγκλισης». Ενώ περιλαμβάνει όλα τα υποχρεωτικά στοιχεία, το πρωτογενές αποτέλεσμα δεν έχει υπολογιστεί σύμφωνα με τον συμβατικό ορισμό. Επίσης, δεν περιλαμβάνονται ορισμένα προαιρετικά στοιχεία όπως οι μακροπρόθεσμες δαπάνες ιατροφαρμακευτικής περίθαλψης. Συνεπώς, η Ουγγαρία καλείται να συμμορφωθεί πλήρως με τις πληροφοριακές απαιτήσεις.2.  Tο μακροοικονομικό σενάριο στο οποίο στηρίζεται το επικαιροποιημένο πρόγραμμα προβλέπει σταδιακή αύξηση του ρυθμού αύξησης του πραγματικού ΑΕΠ από 3,9% το 2004 σε 4,6% μέχρι το τέλος της περιόδου που καλύπτει το πρόγραμμα. Σύμφωνα με τις μέχρι στιγμής διαθέσιμες πληροφορίες, το σενάριο αυτό φαίνεται να στηρίζεται σε μάλλον αισιόδοξες αναπτυξιακές παραδοχές. Τόσο η προβλεπόμενη ανάπτυξη το 2005 και 2006 όσο και η προβλεπόμενη μεσοπρόθεσμη εξέλιξη της ανάπτυξης θεωρούνται υψηλές. Οι προβλέψεις του επικαιροποιημένου προγράμματος για το ύψος του πληθωρισμού φαίνονται σε γενικές γραμμές ρεαλιστικές.3.  Στις 5 Ιουλίου 2004, το Συμβούλιο αποφάσισε ότι υπήρχε υπερβολικό έλλειμμα στην Ουγγαρία και συνέστησε τη διόρθωσή του μέχρι το 2008. Το επικαιροποιημένο πρόγραμμα προβλέπει ότι το έλλειμμα θα ακολουθήσει την εξής πορεία: 4,5% του ΑΕΠ το 2004, 3,8% το 2005, 3,1% το 2006, 2,4 το 2007 και 1,8% του ΑΕΠ το 2008. Τα στοιχεία καταρτίστηκαν σύμφωνα με την απόφαση της Eurostat της 23ης Σεπτεμβρίου 2004 η οποία επιτρέπει την προσωρινή ταξινόμηση, μέχρι την δημοσιονομική κοινοποίηση του Μαρτίου 2007, των συνταξιοδοτικών ταμείων του δεύτερου πυλώνα στον τομέα της γενικής κυβέρνησης. Οι αρχές της Ουγγαρίας αποφάσισαν να κάνουν χρήση αυτής της ευχέρειας και, συνεπώς, τα στοιχεία σχετικά με το έλλειμμα της γενικής κυβέρνησης που παρουσίασαν δεν περιλαμβάνουν τις επιβαρύνσεις του δεύτερου πυλώνα τις οποίες προκάλεσε η συνταξιοδοτική μεταρρύθμιση του 1998. Σύμφωνα με τα στοιχεία αυτά, η πορεία που θα ακολουθήσει το έλλειμμα έχει ως εξής: 5,3%, 4,7%, 4,1%, 3,4% και 2,8% του ΑΕΠ κατά την περίοδο από το 2004 μέχρι το 2008· συνεπώς τηρείται ο στόχος σχετικά με το χρονικό ορίζοντα διόρθωσης των υπερβολικών ελλειμμάτων. Για λόγους σύγκρισης με το πρόγραμμα σύγκλισης του Μαΐου και με τις προβλέψεις των υπηρεσιών της Επιτροπής του φθινοπώρου 2004, στην παρούσα γνώμη αναφέρονται τόσο τα διορθωμένα στοιχεία όσο και τα στοιχεία που δεν περιλαμβάνουν τις επιβαρύνσεις που προέρχονται από την μεταρρύθμιση του συνταξιοδοτικού συστήματος. Μετά από εξυγίανση που εκτιμάται ότι έφθασε σε 0,9 της εκατοστιαίας μονάδας του ΑΕΠ το 2004, η επικαιροποίηση προβλέπει τώρα ετήσια προσαρμογή ύψους 0,6-0,7 της εκατοστιαίας μονάδας για τα υπόλοιπα έτη. Βασικός άξονας της στρατηγικής εξυγίανσης του προγράμματος είναι η μείωση του δείκτη δαπανών, χάρη σε διαρθρωτικές μεταρρυθμίσεις και σε συνδυασμό με μια πιο μετριοπαθή μείωση του δείκτη εσόδων. Η μεγαλύτερη μείωση των δαπανών θα πραγματοποιηθεί το 2005, κυρίως χάρη στη μείωση των πληρωμών τόκων κατά 0,5 της εκατοστιαίας μονάδας, και στην περικοπή των δαπανών για δημόσιες επενδύσεις κατά 1,7 εκατοστιαίες μονάδες. Η μείωση των δαπανών για δημόσιες επενδύσεις θα αντισταθμιστεί από τη μεγαλύτερη προσφυγή σε σχέδια συνεργασίας δημοσίου και ιδιωτικού τομέα. Το πρόγραμμα δεν παρουσιάζει λεπτομέρειες σχετικά με το προβλεπόμενο χρονοδιάγραμμα ούτε ποσοτική εκτίμηση των μέτρων περικοπής των δαπανών κατά τα μεταγενέστερα έτη του προγράμματος. Η πορεία προσαρμογής του πρωτογενούς ελλείμματος θα είναι παρόμοια με την πορεία μείωσης του ελλείμματος της γενικής κυβέρνησης. Το πρωτογενές έλλειμμα θα μεταβληθεί σε μικρό πλεόνασμα το 2008.4.  Η πορεία προσαρμογής που παρουσιάζεται στο πρόγραμμα, και ιδίως οι νέοι στόχοι για το έλλειμμα που ορίστηκε σε 3,8% του ΑΕΠ για το 2005 (4,7% του ΑΕΠ με τις επιβαρύνσεις της συνταξιοδοτικής μεταρρύθμισης), και 2,8% του ΑΕΠ το 2008 με τις επιβαρύνσεις της συνταξιοδοτικής μεταρρύθμισης, θα μπορούσε να εξασφαλίσει τη διόρθωση του υπερβολικού ελλείμματος μέχρι το 2008 με την προϋπόθεση ότι θα συνοδεύεται από επαρκή μέτρα. Ωστόσο, ο τελικός στόχος του 2,8% του ΑΕΠ (με τις επιβαρύνσεις της συνταξιοδοτικής μεταρρύθμισης) δεν αφήνει παρά ελάχιστα περιθώρια ασφάλειας, τα οποία θα μπορούσαν να μειωθούν ακόμη περισσότερο λόγω μιας ενδεχόμενης μεταβολής του σημείου εκκίνησης, εφόσον εξακολουθούν να υπάρχουν ορισμένες αβεβαιότητες που συνδέονται με τα αποτελέσματα της εκτέλεσης του προϋπολογισμού του 2004[8]. Οι δημοσιονομικές προβλέψεις του προγράμματος φαίνονται υπερβολικά αισιόδοξες: (i) Το μακροοικονομικό σενάριο φαίνεται μάλλον ευνοϊκό πράγμα που σημαίνει ότι τα έσοδα ενδέχεται να αποδειχθούν χαμηλότερα και οι δαπάνες υψηλότερες από τις αναμενόμενες. Όπως υπογραμμίζεται στις φθινοπωρινές προβλέψεις του 2004 των υπηρεσιών της Επιτροπής η επίτευξη των δημοσιονομικών στόχων για το 2005 και 2006 περιβάλλεται από κάποια αβεβαιότητα. Για το 2005, οι προβλέψεις αυτές λαμβάνουν υπόψη το γεγονός ότι οι αρχές έχουν θεσπίσει ένα αποθεματικό «έκτακτης ανάγκης» ύψους 0,5% του ΑΕΠ έναντι μιας ενδεχόμενης υπέρβασης του στόχου για το 2005. Ενώ η ύπαρξη του αποθεματικού αυτού είναι θετική, το ποσό που έχει διατεθεί θεωρείται ανεπαρκές, λαμβάνοντας υπόψη τους κινδύνους που περιβάλλουν την εκτέλεση του προϋπολογισμού του 2005. Επιπλέον, εκφράζονται ανησυχίες ότι θα γίνει χρήση του αποθεματικού αυτού υπερβολικά νωρίς εντός του έτους, μειώνοντας έτσι τα κίνητρα για την αυστηρή εκτέλεση του προϋπολογισμού του 2005. Η μη τήρηση των στόχων του 2005 και του 2006, θα διογκώσει ακόμη περισσότερο τις ανάγκες προσαρμογής για το 2007 και το 2008.(ii) Αβεβαιότητα επικρατεί όσον αφορά τις περικοπές των δαπανών που προβλέπονται για το 2005 και για τα επόμενα έτη, λόγω της ενδεχόμενης μη εκτέλεσης των μέτρων μεταρρύθμισης που έχουν συμπεριληφθεί στον προϋπολογισμό του 2005 καθώς και της μη ένταξης των μέτρων αυτών σε μια ολοκληρωμένη στρατηγική μεταρρύθμισης. (iii) Πρόσθετους δημοσιονομικούς κινδύνους περικλείουν οι ευνοϊκές παραδοχές του επικαιροποιημένου προγράμματος ως προς την εξέλιξη των επιτοκίων, που εξαρτώνται από την αποκατάσταση του κλίματος εμπιστοσύνης. (iv) Ανησυχίες προκαλεί επίσης η αξιοπιστία των στόχων σχετικά με τα έσοδα, εφόσον μάλιστα δεν κατέστη δυνατή η επίτευξη των στόχων των προηγουμένων ετών, και μάλιστα με μεγάλη απόκλιση. Επιπλέον μια ενδεχόμενη μείωση των συντελεστών ΦΠΑ στο πλαίσιο των συντελούμενων φορολογικών μεταρρυθμίσεων θα μπορούσε να αυξήσει τους κινδύνους για την επάρκεια των εσόδων ακόμη και αν υπάρχει η πρόθεση αντιστάθμισης της μείωσης αυτής με την αύξηση άλλων συντελεστών. Κατά συνέπεια, ο χρόνος εφαρμογής αυτής της μείωσης θα πρέπει να εξεταστεί πολύ προσεκτικά και να υλοποιηθεί μόνο εφόσον επιτευχθούν πλήρως οι στόχοι σχετικά με το έλλειμμα. (v) Επίσης, καθυστερήσεις μπορεί να υπάρξουν στις επιστροφές του ΦΠΑ που συνδέονται με οικονομικές δραστηριότητες του 2004, αλλά οι αρχές έχουν αναλάβει τη δέσμευση να επιταχύνουν τις επιστροφές για να αποφευχθεί μια επιβάρυνση του προϋπολογισμού του 2005. Από την άλλη μεριά, ο αυστηρότερος έλεγχος των επιστροφών ΦΠΑ που άρχισε στα τέλη του 2004 ενδέχεται να συμβάλει στον περιορισμό της αναμενόμενης μείωσης των εσόδων από ΦΠΑ, πράγμα που αξιολογείται θετικά.5.  Λαμβάνοντας υπόψη την αξιολόγηση αυτή, υπάρχει κίνδυνος τα δημοσιονομικά αποτελέσματα να είναι λιγότερο ευνοϊκά από τα προβλεπόμενα στο επικαιροποιημένο πρόγραμμα. Συνεπώς, παρόλο που η πορεία προσαρμογής που παρουσιάζεται στο πρόγραμμα, και ιδίως ο νέος στόχος για το 2005 που ορίστηκε σε 3,8% του ΑΕΠ (4,7% του ΑΕΠ με τις επιβαρύνσεις της συνταξιοδοτικής μεταρρύθμισης) θεωρείται ικανοποιητική για τη διόρθωση του υπερβολικού μέχρι το 2008, ο δημοσιονομικός προσανατολισμός του προγράμματος δεν φαίνεται να εξασφαλίζει την υλοποίηση της πορείας αυτής και, συνεπώς, τη μείωση του ελλείμματος σε επίπεδο χαμηλότερο από το 3% του ΑΕΠ μέχρι το 2008. Για να μπορέσει να υλοποιηθεί αυτή η πορεία προσαρμογής απαιτείται η λήψη πρόσθετων μέτρων. Ειδικότερα, έχει καθοριστική σημασία η τήρηση του νέου στόχου για το 2005. Σύμφωνα με την ανωτέρω αξιολόγηση, θα πρέπει να ληφθούν πρόσθετα μέτρα που να αντιστοιχούν σε τουλάχιστον ½ της εκατοστιαίας μονάδας.6.  Ο δείκτης του χρέους εκτιμάται ότι έφθασε σε 57,3% του ΑΕΠ το 2004 (θα έφθανε σε 59,9% του ΑΕΠ αν είχαν συνυπολογιστεί οι επιβαρύνσεις της συνταξιοδοτικής μεταρρύθμισης, δηλαδή ελάχιστα χαμηλότερος από την τιμή αναφοράς του 60% του ΑΕΠ που προβλέπει η συνθήκη). Το πρόγραμμα προβλέπει ότι ο δείκτης χρέους θα μειωθεί κατά 7 περίπου εκατοστιαίες μονάδες κατά τη διάρκεια του προγράμματος. Οι κίνδυνοι όσον αφορά το δείκτη χρέους είναι αντίστοιχοι εκείνων που συνδέονται με τις προβλέψεις για το έλλειμμα.7.  Όσον αφορά τη μακροπρόθεσμη διατηρησιμότητα των δημοσίων οικονομικών, η Ουγγαρία αντιμετωπίζει ορισμένους κινδύνους λόγω των προβλεπόμενων δημοσιονομικών δαπανών που συνεπάγεται η γήρανση του πληθυσμού. Οι κίνδυνοι συνδέονται εν μέρει με τις αβεβαιότητες σχετικά με τις μακροπρόθεσμες δημοσιονομικές τάσεις λόγω της έλλειψης πληροφοριών όσον αφορά τις προβλέψεις των δαπανών για ιατροφαρμακευτική περίθαλψη. Η στρατηγική που παρουσιάζεται στο πρόγραμμα στηρίζεται κυρίως στη δημοσιονομική εξυγίανση κατά τα αμέσως προσεχή έτη και στη μελλοντική εφαρμογή πρόσθετων μεταρρυθμιστικών μέτρων. Η μεταρρύθμιση του συνταξιοδοτικού συστήματος, συμπεριλαμβανομένης της εισαγωγής κεφαλαιοποιητικών συστημάτων του δεύτερου πυλώνα, συμβάλλει σημαντικά στο μετριασμό των δημοσιονομικών επιπτώσεων της γήρανσης του πληθυσμού και στη μείωση των κινδύνων όσον αφορά τη διατηρησιμότητα των δημοσίων οικονομικών. Ωστόσο, έχει καθοριστική σημασία να θεσπιστούν και άλλες μεταρρυθμίσεις, ιδίως στον τομέα της ιατροφαρμακευτικής περίθαλψης και να εφαρμοστεί μα αποφασιστικότητα η μεσοπρόθεσμη δημοσιονομική εξυγίανση που έχει σχεδιαστεί.8.  Οι οικονομικές πολιτικές που παρουσιάζονται στο επικαιροποιημένο πρόγραμμα είναι εν μέρει συνεπείς με τους γενικούς προσανατολισμούς των οικονομικών πολιτικών για τις επί μέρους χώρες στον τομέα των δημοσίων οικονομικών. Το έλλειμμα της γενικής κυβέρνησης έπρεπε να «μειωθεί κατά τρόπο αξιόπιστο και διατηρήσιμο εντός ενός πολυετούς πλαισίου σύμφωνα με τις αποφάσεις του Συμβουλίου στο πλαίσιο της διαδικασίας δημοσιονομικής εποπτείας». Ωστόσο, η Ουγγαρία δεν έχει συμμορφωθεί με τις συστάσεις του Συμβουλίου βάσει του άρθρου 104 παράγραφος 7 της 5ης Ιουλίου 2004 στο πλαίσιο της διαδικασίας υπερβολικού ελλείμματος, σύμφωνα με την απόφαση του Συμβουλίου της 18ης Ιανουαρίου 2005 βάσει του άρθρου 104 παράγραφος 8 της συνθήκης. Στο επικαιροποιημένο πρόγραμμα διατηρείται το πολυετές πλαίσιο δράσης για τη διόρθωση του υπερβολικού ελλείμματος μέχρι το 2008, παρόλο που υπάρχει κίνδυνος τα δημοσιονομικά αποτελέσματα να είναι λιγότερο ευνοϊκά από τα προβλεπόμενα.* * *Με βάση την ανωτέρω αξιολόγηση και σύμφωνα με τις συστάσεις του Συμβουλίου βάσει του άρθρου 104 παράγραφος 7, το Συμβούλιο έχει την άποψη ότι η Ουγγαρία θα πρέπει:(i) να αναλάβει δράση με βάση ένα μεσοπρόθεσμο πλαίσιο έτσι ώστε το έλλειμμα, συμπεριλαμβανομένης της επιβάρυνσης της συνταξιοδοτικής μεταρρύθμισης, να μειωθεί σε επίπεδο χαμηλότερο του 3% του ΑΕΠ μέχρι το 2008, κατά τρόπο αξιόπιστο και διατηρήσιμο, ιδίως με τη θέσπιση πρόσθετων μέτρων για την υλοποίηση της νέας πορείας προσαρμογής, συμπεριλαμβανομένου του νέου στόχου για το έλλειμμα που πρέπει να φθάσει σε 3,8% του ΑΕΠ (4,7% του ΑΕΠ αν συνυπολογιστεί η επιβάρυνση της συνταξιοδοτικής μεταρρύθμισης) το 2005 και με την αξιοποίηση κάθε ευκαιρίας για την επιτάχυνση της δημοσιονομικής προσαρμογής·(ii) να προγραμματίσει και προβεί στην εφαρμογή τυχόν φορολογικών ελαφρύνσεων μόνο εφόσον έχουν επιτευχθεί οι στόχοι σχετικά με το έλλειμμα του επικαιροποιημένου προγράμματος σύγκλισης που υποβλήθηκε το Δεκέμβριο του 2004(iii) να πραγματοποιήσει πρόοδο όσον αφορά τις προβλεπόμενες μεταρρυθμίσεις της δημόσιας διοίκησης, του συστήματος ιατροφαρμακευτικής περίθαλψης και του εκπαιδευτικού συστήματος, σύμφωνα με τις αναληφθείσες δεσμεύσεις, έτσι ώστε να βελτιωθεί παράλληλα η μακροπρόθεσμη διατηρησιμότητα των δημοσίων οικονομικών.Σύγκριση των βασικών μακροοικονομικών και δημοσιονομικών προβλέψεων2004 | 2005 | 2006 | 2007 | 2008 |Πραγματικό ΑΕΠ (μεταβολή %) | ΠΣ Δεκ. 2004 | 3,9 | 4,0 | 4,2 | 4,3 | 4,6 |COM | 3,9 | 3,7 | 3,8 | μ.δ. | μ.δ. |ΠΣ Μαΐου 2004 | 3,3-3,5 | 3,5-4,0 | περ.4 | περ.3,5 | περ.3,0 |Πληθωρισμός ΕνΔΤΚ (%) | ΠΣ Δεκ. 2004 | 6,8 | 4,5 | 4,0 | 3,5 | 3,0 |COM | 6,9 | 4,6 | 4,2 | μ.δ. | μ.δ. |ΠΣ Μαΐου 2004 | περ.6,5 | περ.4,5 | περ.4 | περ.3,5 | περ.3 |Αποτέλεσμα της γενικής κυβέρνησης (% του ΑΕΠ) | ΠΣ Δεκ. 2004 διορθωμένα στοιχεία1 | -4,5 | -3,8 | -3,1 | -2,4 | -1,8 |μη διορθωμένα στοιχεία | -5,3 | -4,7 | -4,1 | -3,4 | -2,8 |COM | -5,5 | -5,2 | -4,7 | μ.δ. | μ.δ. |ΠΣ Μαΐου 2004 | -4,6 | -4,1 | -3,6 | -3,1 | -2,7 |Πρωτογενές αποτέλεσμα (%του ΑΕΠ) | ΠΣ Δεκ. 2004 διορθωμένα στοιχεία1 μη διορθωμένα στοιχεία | -0,3 -1,1 | 0,0 -0,9 | 0,3 -0,7 | 0,7 -0,3 | 1,1 0,1 |COM | -1,1 | -1,2 | -1,1 | μ.δ. | μ.δ. |ΠΣ Μαΐου 2004 | -0,5 | -0,2 | 0,1 | 0,3 | 0,4 |Ακαθάριστο δημόσιο χρέος (%του ΑΕΠ) | ΠΣ Δεκ. 2004 διορθωμένα στοιχεία1 | 57,3 | 55,3 | 53,0 | 50,6 | 48,3 |μη διορθωμένα στοιχεία | 59,9 | 58,6 | 56,8 | 54,9 | 53,2 |COM | 59,7 | 59,5 | 58,9 | μ.δ. | μ.δ. |ΠΣ Μαΐου 2004 | 59,4 | 57,9 | 56,8 | 55,6 | 53,7 |Σημείωση: 1 Η απόφαση της Eurostat της 23ης Σεπτεμβρίου 2004 επιτρέπει την προσωρινή ταξινόμηση, μέχρι την δημοσιονομική κοινοποίηση του Μαρτίου 2007, των συνατξιοδοτικών ταμείων του δεύτερου πυλώνα στον τομέα της γενικής κυβέρνησης. Οι αρχές της Ουγγαρίας απόφασισαν να κάνουν χρήση αυτής της ευχέρειας και, συνεπώς, τα στοιχεία σχετικά με το έλλειμμα της γενικής κυβέρνησης που παρουσίασαν δεν περιλαμβάνουν τις επιβαρύνσεις του δεύτερου πυλώνα που προκάλεσε η συνταξιοδοτική μεταρρύθμιση του 1998. Σε σύγκριση με το πρόγραμμα του Μαΐου 2004, αυτή η προσωρινή αναταξινόμηση οδηγεί σε μείωση των ετήσιων στοιχείων για το έλλειμμα από 0,8 έως 1 εκατοστιαία μονάδα για την περίοδο 2004-2008. Για λόγους σύγκρισης με το προηγούμενο πρόγραμμα και με τις προβλέψεις των υπηρεσιών της Επιτροπής του φθινοπώρου 2004, και δεδομένου ότι ο τελικός στόχος του 2008 δεν θα επηρεαστεί θετικά από αυτήν την αναταξινόμηση, παρουσιάζονται τόσο τα διορθωμένα όσο και τα μη διορθωμένα στοιχεία. Πηγές: Πρόγρμμα σύγκλισης (ΠΣ)· Οικονομικές προβλέψεις των υπηρεσιών της Επιτροπής του φθινοπώρου 2004 (COM)· υπολογισμοί των υπηρεσιών της Επιτροπής. |[1] ΕΕ L 209, 2.8.1997. Όλα τα έγγραφα που αναφέρονται στο παρόν κείμενο είναι διαθέσιμα στον εξής δικτυακό τόπο : http://europa.eu.int/comm/economy_finance/about/activities/sgp/main_en.htm.[2] Στηριζόταν στις οικονομικές προβλέψεις των υπηρεσιών της Επιτροπής της άνοιξης του 2004, με βάση τα στοιχεία που υποβλήθηκαν από την Ουγαρία το Μάρτιο του 2004. Με την κοινοποίηση του Σεπτεμβρίου 2004 διορθώθηκε προς τα πάνω το έλλειμα της γενικής κυβέρνησης από 5,9% του ΑΕΠ σε 6,2% για το 2003.[3] Αναθεωρημένη γνώμη της Οικονομικής και Δημοσιονομικής Επιτροπής σχετικά με το περιεχόμενο και τη μορφή των προγραμμάτων σταθερότητας και σύγκλισης, που εγκρίθηκε στο Συμβούλιο Ecofin στις 10.7.2001.[4] COM(2002) 668, 27.11.2002.[5] Το ποσοστό αυτό περιλαμβάνει και πάλι τις επιβαρύνσεις της συνταξιοδοτικής μεταρρύθμισης δεδομένου ότι ο μη συνυπολογισμός του κονδυλίου αυτού επιτρέπεται μέχρι τη δημοσιονομική κοινοποίηση του Μαρτίου 2007.[6] Η διαφορά μεταξύ των στοιχείων σε ταμειακή βάση και των στοιχείων που στηρίζονται στην αυτοτέλεια των χρήσεων, δεν είναι ακόμη γνωστή. Για λόγους που συνδέονται με την προσχώρηση στην ΕΕ, και ιδίως τις μεταβολές στην είσπραξη του ΦΠΑ στις ενδοκοινοτικές εισαγωγές, η διαφορά αυτή πιθανολογείται ότι είναι ασυνήθιστα υψηλή το 2004, φθάνοντας από 1,2 έως 1,4 εκατοστιαίες μονάδες. Ωστόσο, υπάρχουν λογιστικές αβεβαιότητες όσον αφορά τις πληρωμές γεωργικών επιδοτήσεων και την καταβολή του 13ου μισθού στους δημόσιους υπαλλήλους. Συνεπώς, η διαφορά μεταξύ των στοιχείων σε ταμειακή βάση και των στοιχείων που στηρίζονται στην αυτοτέλεια των χρήσεων ενδέχεται να είναι χαμηλότερη, αυξάνοντας κατ’αυτόν τον τρόπο το έλλειμα βάσει της αυτοτέλειας των χρήσεων το 2004. Εάν οι επιστροφές του ΦΠΑ επιταχυνθούν, όπως ανέφεραν οι αρχές της Ουγγαρίας, αυτό μπορεί να αυξήσει το έλλειμα (βάσει της αυτοτέλειας των χρήσεων) του 2004 κατά σχεδόν 0,7 εκατοστιαίες μονάδες.[7] OJ L 209, 2.8.1997, σ. 1. Τα έγγραφα που αναφέρονται στο παρόν κείμενο είναι διαθέσιμα στον εξής δικτυακό τόπο : http://europa.eu.int/comm/economy_finance/about/activities/sgp/main_en.htm.[8] Υπάρχουν λογιστικές αβεβαιότητες όσον αφορά τις πληρωμές γεωργικών επιδοτήσεων και την καταβολή του 13ου μισθού στους δημόσιους υπαλλήλους που θα μπορούσαν να μειώσουν τη διαφορά μεταξύ του ελλείμματος σε ταμειακή βάση και του ελλείμματος που βάσει της αυτοτέλειας των χρήσεων, αυξάνοντας κατ’αυτόν τον τρόπο το έλλειμα βάσει της αυτοτέλειας των χρήσεων του 2004. Εάν οι επιστροφές του ΦΠΑ επιταχυνθούν, όπως ανέφεραν οι αρχές της Ουγγαρίας, αυτό μπορεί να αυξήσει το έλλειμα του 2004 κατά σχεδόν 0,7 εκατοστιαίες μονάδες.